Χρειάζεται να ζητάνε οι γονείς συγνώμη από τα παιδιά τους - Childit - Τα πάντα για το παιδί\nΗ απάντηση είναι ένα δυνατό και ξεκάθαρο «Ναι!» – καθώς τους δείχνετε ότι αληθινά νοιάζεστε\nΤο να μην κάνεις λάθη ως γονιός ή το να μη χάσεις την ψυχραιμία σου είναι κάτι σχεδόν αδύνατο. Το πώς ωστόσο θα το διαχειριστείς και πώς θα επανορθώσεις μια κακή στιγμή ή συμπεριφορά είναι κάτι που θα κάνει τη διαφορά και στο γονεϊκό στιλ και ρόλο σου αλλά και στον ψυχισμό του παιδιού – και σαφώς στον μεταξύ σας δεσμό.\nΠολλοί γονείς λένε ότι αισθάνονται συντριπτική ενοχή αφού βάλουν τις φωνές στα παιδιά τους. Θυμούνται πόσο άσχημα ένιωθαν ως παιδιά όταν οι γονείς τους φώναζαν και μάλιστα είχαν ορκιστεί ότι δεν θα το έκαναν ποτέ ως γονείς στα δικά τους παιδιά. Συμφωνώ με αυτούς τους γονείς αναγνωρίζοντας ότι η γονική μέριμνα είναι μια από τις πιο δύσκολες δουλειές στον κόσμο. Όταν το παιδί σας συνεχίζει να αφήνει τα βρώμικα ρούχα του στο πάτωμα του μπάνιου αφού το έχετε πει για δέκατη φορά να τα βάλει στο καλάθι μετά τα ντους του, είναι δύσκολο να μείνετε ψύχραιμοι. Όμως, το να βάζεις τις φωνές τρομάζει τα παιδιά και τα κάνει να νιώθουν άσχημα για τον εαυτό τους, οπότε είναι σημαντικό να το αναγνωρίσεις και να επανορθώσεις.\nΥπάρχουν τρόποι για την αποκατάσταση μιας ενοχλητικής αλληλεπίδρασης με τα παιδιά, ακόμη και μέρες αργότερα. Οι ψυχολόγοι το αποκαλούν «καθαρισμό της κατάστασης». Κατά κάποιο τρόπο, οι ενοχές που αισθάνονται οι γονείς αυτές τις στιγμές είναι πραγματικά θετικές. Είναι ένα εσωτερικό σήμα ότι πρέπει να κάνουν κάτι για να διορθώσουν τα πράγματα. Τους παρακινεί να αναλάβουν δράση.\nΤο πρώτο βήμα που προτείνεται είναι να ζητήσετε συγνώμη από το παιδί. Ιστορικά, οι γονείς φοβούνται ότι το να πουν «Λυπάμαι» ή «Συγνώμη», τους κάνει να φαίνονται αδύναμοι ή να χάνουν την εξουσία τους. Αντίθετα, η πρακτική αυτή κάνει τους γονείς να φαίνονται δυνατοί. Δείχνει ότι νοιάζονται αρκετά για να αναλάβουν την ευθύνη για τις αρνητικές ενέργειές τους και να επανορθώσουν. Επιπλέον, τα παιδιά λαμβάνουν το κρίσιμο μήνυμα ότι οι γονείς τους δεν θέλουν να βλάψουν τα συναισθήματά τους – αλλά τα αγαπούν.\nΠαρέχει επίσης στα παιδιά άλλες σημαντικές πληροφορίες. Μαθαίνουν ότι όταν βρίσκονται σε μια σχέση, είναι πολύ σημαντικό να αναλάβουν την ευθύνη για τις δικές τους αρνητικές συμπεριφορές και να βρουν καλύτερους τρόπους για να χειριστούν καταστάσεις στο μέλλον. Αυτό είναι το κλειδί για την οικοδόμηση μιας επιτυχημένης σχέσης.\nΜόλις ζητήσετε συγγνώμη, μιλήστε για την κατάσταση με το παιδί σας και εξερευνήστε εναλλακτικούς τρόπους με τους οποίους θα μπορούσατε και οι δύο να αλληλοεπιδράσετε. Μπορείτε να προσκαλέσετε το παιδί σας να επιλύσει προβλήματα μαζί σας ρωτώντας, «Τι θα μπορούσαμε να κάνουμε διαφορετικά;» και προσφέρετε μερικές προτάσεις. Για παράδειγμα, μπορείτε να προτείνετε, «Ίσως η μαμά θα μπορούσε να πει: σας ζήτησα να σηκώσετε τα ρούχα σας μετά το πλύσιμο και με αγνοήσατε. Μπορείτε παρακαλώ να επιστρέψετε και να βάλετε τα πράγματα σας στο καλάθι».\nΛάβετε υπόψη ότι χρειάζονται ατελείωτες επαναλήψεις στα παιδιά για να εσωτερικεύσουν τους κανόνες και θα εξακολουθούν να κάνουν λάθη από καιρό σε καιρό. Οι ήρεμες υπενθυμίσεις τείνουν να επιταχύνουν τη διαδικασία.\nΣτη συνέχεια, ρωτήστε το παιδί σας τι θα μπορούσε να κάνει διαφορετικά και κάντε μια πρόταση: «Ίσως θα μπορούσατε να είχατε πει: Λυπάμαι που άφησα τα ρούχα μου στο πάτωμα. Έτρεξα να δω την εκπομπή μου. Θα προσπαθήσω να το θυμηθώ την επόμενη φορά». Ποτέ δεν ξέρεις. Τα παιδιά έρχονται συχνά με τις δικές τους καινοτόμες λύσεις, όπως, «Θα κάνω μια πινακίδα και θα την βάλω στην πόρτα του μπάνιου για να μου θυμίζει!»\nΚάθε φορά που εσείς και τα παιδιά σας διορθώνετε μια κατάσταση με αυτόν τον τρόπο, ο στενός δεσμός σας αποκαθίσταται. Το παιδί σας εσωτερικεύει αυτόν τον τρόπο επίλυσης προβλημάτων και γίνεται ένα θετικό μοντέλο για το μέλλον.\nΤο παιδί πάνω απ’ όλα μιμείται – μαθαίνει μέσω της μιμήσεως. Όταν βλέπει τους γονείς του να αναγνωρίζουν τα λάθη τους και να ζητάνε συγνώμη μαθαίνουν να κάνουν κι εκείνα το ίδιο. Στην αρχή ασυναίσθητα, αλλά καθώς μεγαλώνουν συνειδητά και από επιλογή.


Αποφράξεις με κάμερα Πατήσια, Έλεγχος με κάμερα Πατήσια: Καλέστε την εταιρεία ΣΤΕΡΓΙΟΣ με τις καλύτερες τιμές στην αγορά και υψηλό επαγγελματισμό.\nΟι διαγνώσεις με κάμερα θα δώσουν στα Πατήσια ή σε οποιοδήποτε σημείο μας καλέσετε μόνιμη λύση στο πρόβλημά σας.\nΤιμοκατάλογος διάγνωση με κάμερα Πατήσια: Φθηνές τιμές!\nΕνδεικτικός τιμοκατάλογος για διάγνωση με κάμερα Πατήσια\nΔιάγνωση με κάμερα Πατήσια από: 60€\nΠΡΟΣΦΟΡΕΣ: τιμοκατάλογος Πατήσια οικονομικά Stergios Vasileios SA\nΓια Διάγνωση με Κάμερα στα Πατήσια καλέστε να πάρετε προσφορά γνωριμίας!\nΘέλω Καθαρισμό δικτύου αποχέτευσης μετά από Διάγνωση με κάμερα στα Πατήσια. Τι να κάνω;\nΓιατί Έλεγχο με κάμερα Πατήσια από μας;\nΚαι στην απόφραξη αποχέτευσης Πατήσια ο όμιλος μας διακρίνεται.\nΠολλές δακρίσεις και βραβεύσεις και στην απόφραξη αποχέτευσης στα Πατήσια\nΑποφράξεις αποχέτευσης στα Πατήσια και σε όλο το λεκανοπέδιο.\nΓΙΑΤΙ ΝΑ ΜΑΣ ΕΠΙΛΕΞΕΤΕ ΣΤΟΝ ΚΑΘΑΡΙΣΜΟ ΥΔΡΟΡΡΟΩΝ - ΑΠΟΧΕΤΕΥΣΕΩΝ ΠΑΤΗΣΙΑ;\nΘΕΛΩ ΤΙΜΗ ΓΙΑ ΑΠΟΦΡΑΚΤΙΚΕΣ ΥΠΗΡΕΣΙΕΣ ΟΠΩΣ ΑΠΟΦΡΑΞΗ ΦΡΕΑΤΙΩΝ ΑΝΤΛΗΣΗ ΥΔΑΤΩΝ ΠΑΤΗΣΙΑ\nΠΟΣΟΣ ΧΡΟΝΟΣ ΧΡΕΙΑΖΕΤΑΙ ΓΙΑ ΑΠΟΦΡΑΞΗ ΑΠΟΧΕΤΕΥΣΗΣ ΣΤΑ ΠΑΤΗΣΙΑ;\nΓενικά οι αποφράξεις αποχετεύσεων στα Πατήσια αλλά και οπουδήποτε στην Αττική αντιμετωπίζονται από το κοντινότερο σε αναμονή συνεργείο μας. Εκτός από την αποφρακτική εταιρεία ΣΤΕΡΓΙΟΣ ΗΡΑΚΛΗΣ υπάρχει μία σειρά από εταιρείες στον ίδιο όμιλο με ειδικά πλεονεκτήματα. Δεν είναι αμελητέο το γεγονός ότι κάθε ενέργειά μας ελέγχεται στα πλαίσια Πιστοποίησης ISO 9001:2015. Ο χρόνος ολοκλήρωσης σε ένα ξεμπλοκάρισμα αποχέτευσης εξαρτάται από πολλούς παράγοντες. Βεβαίως, αν και εφόσον επιτρέπεται η χρήση υδροβολής, ο χρόνος είναι το πολύ 10 λεπτά. Όμως υπάρχουν περιπτώσεις, όπου ο πελάτης ζητάει καταγραφή και έλεγχο με κάμερα όλου του δικτύου σωληνωσεων. Τότε απαιτείται, προφανώς, πιο ενδελεχής έλεγχος. Τέλος, για να πληροφορηθεί το κοινό μας, δεν πρέπει να ξεχνάμε ότι με υδροβολή μπορεί να ρέει το νερό στις υδρορροές. Ωστόσο να εξακολουθεί να υπάρχει πρόβλημα. Αυτό είναι που άλλοι δεν μπορούν να πετύχουν και, αφού πληρωθούν, δεν μεταβαίνουν στο χώρο εργασίας, όπου άφησαν εκκρεμότητες. Τέτοιες είναι: Περιπτώσεις με πλαστικά αρωματισμού λεκάνης τουαλέτας που έχει φρακάρει αλλά επιτρέπει να περάσει το νερό την ώρα του σέρβις. Άλλη περίπτωση είναι να έχουν εισχωρήσει ρίζες δένδρων με μήκος ακόμη και πολλών μέτρων εντός των σωληνώσεων. Έχουμε δει σε μονοκατοικία που ανήκε σε ομογενή, που είχε να ανοίξει το σπίτι του 7 χρόνια, να έχει φτάσει η ρίζα στο νεροχύτη του. Καλέστε μας και σας υποσχόμαστε ότι είστε στα καλύτερα χέρια.\nΑΠΟΦΡΑΞΕΙΣ ΠΑΤΗΣΙΑ, Υπηρεσίες αποχέτευσης ΠΑΤΗΣΙΑ


Ηράκλειο: Κακοποιούσε σεξουαλικά τα παιδιά της συντρόφου του για χρόνια! – Λόγος της Πέλλας\nHome/Ειδήσεις/Ελλάδα/Ηράκλειο: Κακοποιούσε σεξουαλικά τα παιδιά της συντρόφου του για χρόνια!\nΗράκλειο: Κακοποιούσε σεξουαλικά τα παιδιά της συντρόφου του για χρόνια!\nΟ 52χρονος, που πήρε προθεσμία για να απολογηθεί τη Δευτέρα, εμφανίστηκε πολύ νευρικός και εριστικός στο Δικαστικό Μέγαρο, ζήτησε δικηγόρο, ενώ φέρεται να είπε ότι «δεν πείραξε τον μεγάλο».\nΒίντεο με εικόνες που προκαλούν τουλάχιστον αποστροφή, περιλαμβάνει η δικογραφία για τον 52χρονο αλλοδαπό που συνελήφθη στο Ηράκλειο Κρήτης έπειτα από καταγγελίες ότι κακοποιούσε σεξουαλικά τα δύο παιδιά της Ελληνίδας συντρόφου του.\nΠρόκειται για δύο αγόρια, ηλικίας σήμερα 24 και 14 ετών. Να σημειωθεί ότι το μεγαλύτερο παιδί είναι ΑμεΑ, ενώ το «κουβάρι» της υπόθεσης άρχισε να ξετυλίγεται από τον 14χρονο, που αποφάσισε να εκμυστηρευτεί τα όσα βίωνε, σύμφωνα με το cretalive.gr.\nΣε βάρος του 52χρονου ασκήθηκαν διώξεις σε βαθμό κακουργήματος, με την κύρια κατηγορία να είναι βιασμός κατ’ εξακολούθηση και κατά συρροή, σε βάρος ανηλίκων.\nΣύμφωνα με τις πληροφορίες, ο 52χρονος, που πήρε προθεσμία για να απολογηθεί την Δευτέρα, εμφανίστηκε πολύ νευρικός και εριστικός στο Δικαστικό Μέγαρο, ζήτησε δικηγόρο, ενώ φέρεται να είπε ότι «δεν πείραξε τον μεγάλο»! Η κακοποίηση εκτιμάται ότι γινόταν αρκετά χρόνια, και μέχρι πρόσφατα για τον 14χρονο. Χαρακτηριστικό είναι το γεγονός ότι τα όσα αποκαλύπτονται για την υπόθεση, προκαλούν έντονα συναισθήματα όχι μόνο αποστροφής, αλλά και οργής.\nΜάλιστα οι πληροφορίες, αναφέρουν ότι θα κινηθούν οι διαδικασίες προκειμένου να αποσαφηνιστεί ο ρόλος και η θέση της μητέρας των δύο αγοριών, όλο το διάστημα της κακοποίησης. Όπως επισημαίνεται, εγείρονται ζητήματα σχετικά με το αν γνώριζε τι γινόταν μέσα στο σπίτι της οικογένειας, σε χωριό του νομού Ηρακλείου.\nPrevious Γερμανία: Εκτροχιάστηκε τρένο στη Βαυαρία. Ένας νεκρός, πολλοί τραυματίες\nNext Επεισόδια στο ΑΠΘ: Δύο συλλήψεις. Τραυματίστηκαν δύο αστυνομικοί και τρεις δημοσιογράφοι


Μαύρη Θύελλα: Νίκη με Αιγάλεω για κορυφή (15:00) | sport365 Καλαμάτα\nΜαύρη Θύελλα: Νίκη με Αιγάλεω για κορυφή (15:00)\nΤην ευκαιρία να βρεθεί και πάλι στην κορυφή του βαθμολογικού πίνακα της Football League θα έχει την Μ. Πέμπτη (29/4, 15:00) η Μαύρη Θύελλα η οποία υποδέχεται το Αιγάλεω στο Δημοτικό στάδιο Καλαμάτας πλαίσιο της 8ης αγωνιστικής του πρωταθλήματος.\nΟι μελανόλευκοι προέρχονται από μία άσχημη εμφάνιση στο “Ελ Πάσο”, που οδήγησε στην πρώτη ήττα στη σεζόν, ενώ παραβιάστηκε για πρώτη φορά και η εστία του Δημήτρη Ταΐρη, αλλά απέναντι σε έναν παραδοσιακό αντίπαλο όπως είναι το Αιγάλεω, έχουν την ευκαιρία να επιστρέψουν στις επιτυχίες και στην κορυφή του βαθμολογικού πίνακα.\nΤα αποτελέσματα των αγώνων της Μ. Τετάρτης ήταν ευνοϊκά για τους μελανόλευκους καθώς οι δύο ροδίτικες ομάδες που προπορεύονται είχαν απώλειες. Η μεν Ρόδος ηττήθηκε για πρώτη φορά στη σεζόν στη Νάξο από τον Ασπρόπυργο, ο δε Ιαλυσός πήρε στις καθυστερήσεις το βαθμό της ισοπαλίας στη Σκάλα από τον Αστέρα Βλαχιώτη και πλέον η Καλαμάτα καλείται να κάνει πράξη το “συν Αθηνά και χείρα κίνει” για να ανέβει στο ρετιρέ.\nΟ Νίκος Αναστόπουλος έχει όλους τους ποδοσφαιριστές στη διάθεσή του και θα παρατάξει την καλύτερη δυνατή ενδεκάδα, στην οποία αναμένεται να κάνει αλλαγές σε σχέση με το παιχνίδι με την Καλλιθέα.\nΟι δυο ομάδες πέρσι είχαν από μια νίκη στις μεταξύ τους συναντήσεις. Στην πρεμιέρα η Καλαμάτα νίκησε 2-0 (29′ Βουκμίροβιτς, 90′ Καζβιρόπουλος) μέσα στο Αιγάλεω, αλλά στις 4 Ιανουαρίου 2020 το Αιγάλεω ήταν αυτό που νίκησε στην Καλαμάτα 1-0 (5′ Τσιλιγγίρης).\nΤο παιχνίδι θα μεταδοθεί απευθείας από την ΕΡΤSPORTS 3.\nΔιαιτητής ορίστηκε ο Μιχάλης Ματσούκας από τον Σύνδεσμο Αιτωλοακαρνανίας.\nΒοηθοί του θα είναι οι Νικόλαος Τσιλίκας (Αιτ/νιας), Σπήλιος Οικονόμου (Αχαΐας) και 4ος ο Ηλίας Κόκκορης (Αρκαδίας).\nσχετικα θεματα8η αγωνιστικήfeaturedFOOTBALL LEAGUEΑΙΓΑΛΕΩΔΗΜΟΤΙΚΟ ΣΤΑΔΙΟ ΚΑΛΑΜΑΤΑΣΚΑΛΑΜΑΤΑΚαλαμάτα ΑιγάλεωΜΑΥΡΗ ΘΥΕΛΛΑΝίκος Αναστόπουλος\nΚαλαμάτα-Αιγάλεω live στον Focus 99.6!\nΚαλαμάτα-Αιγάλεω: Εκδήλωση από τη Volterra για τα παιδιά της Κιβωτού του Κόσμου


Ο E.T. επιστρέφει 37 χρόνια μετά την πρώτη προβολή της ταινίας με αφορμή τα Χριστούγεννα (vid) - Mothersblog.gr\nΟ E.T. επιστρέφει 37 χρόνια μετά την πρώτη προβολή της ταινίας με αφορμή τα Χριστούγεννα (vid)\nΟ αγαπημένος εξωγήινος των παιδικών μας χρόνων επιστρέφει σε ένα άκρως χριστουγεννιάτικο βίντεο και συγκινεί το παγκόσμιο κοινό.\nΕίναι από τις ταινίες που άφησαν εποχή. Η πρώτη προβολή έγινε το 1982 αλλά μέχρι και σήμερα, ο E.T. είναι ο πιο δημοφιλής εξωγήινος παγκοσμίως, σε μικρούς και μεγάλους. Το ταλέντο του Steven Spielberg, τα καινοτόμα για την εποχή εφέ και η ιστορία του μικρού τότε Elliott και του E.T., έκαναν την ταινία να ξεχωρίσει και να γίνει μία από τις πιο επιτυχημένες ταινίες που έχουν κυκλοφορήσει ποτέ.\nΦέτος, 37 χρόνια μετά την κυκλοφορία της, ο E.T. επιστρέφει σε ένα βίντεο τεσσάρων λεπτών, έμπνευση και δημιούργημα της Comcast.\nΒρισκόμαστε στο 2019. Ο Elliott έχει μεγαλώσει και έχει δημιουργήσει τη δική του οικογένεια. Πλησιάζουν τα Χριστούγεννα και τα πάντα έξω είναι χιονισμένα. Ο Elliott και τα δύο του παιδιά παίζουν έξω στα χιόνια και ξαφνικά, πίσω από έναν χιονάνθρωπο, ξεπροβάλει ο Ε.Τ.! Τη συνέχεια του βίντεο δεν σας την αποκαλύπτουμε γιατί πραγματικά αξίζει να τη δείτε.\nΤο βίντεο κυκλοφόρησε πριν από μία εβδομάδα και έχει ήδη πάνω από 11.5 εκατομμύρια views.\nΣτον ρόλο του Elliott είναι και πάλι ο Henry Thomas, αλλά 37 χρόνια μεγαλύτερος. Το βίντεο δημιουργήθηκε με αφορμή τα Χριστούγεννα για να δείξει τη σπουδαιότητα της επανασύνδεσης ιδιαίτερα τις ημέρες αυτές. Εμείς πάντως, συγκινηθήκαμε πολύ.


Κώδωνα κινδύνου για τους εγκλωβισμένους ναυτικούς κρούουν Unilever, Procter & Gamble, Carrefour και άλλοι κολοσσοί του λιανεμπορίου | mononews\n24 Σεπτεμβρίου 2020 17:15 Τελευταία ενημέρωση:5:47 μμ\n«Φτάνουμε σε ένα κρίσιμο σημείο εάν δεν επιλύσουμε το ζήτημα των αλλαγών των πληρωμάτων», δήλωσε σε συνέντευξή του ο Marc Engel, επικεφαλής εφοδιαστικής αλυσίδας της Unilever, ο οποίος ηγήθηκε της επιστολής. «Υπάρχει τεράστιος κίνδυνος η παγκόσμια αλυσίδα εφοδιασμού να αρχίσει να καταρρέει. Είναι μια ακούσια κατάσταση καταναγκαστικής εργασίας, επειδή αυτοί οι ναυτικοί έχουν εγκλωβιστεί στα πλοία. Είναι ζήτημα ανθρωπίνων δικαιωμάτων”.\nΟι προσπάθειες για την επίλυση αυτού που ονομάζεται “κρίση αλλαγής πληρώματος” δεν έχουν φέρει αποτελέσματα, δήλωσε ο Ruwan Subasinghe, νομικός της Διεθνούς Ομοσπονδίας Εργαζομένων στις Μεταφορές και η κατάσταση θα επιδεινωθεί καθώς συνεχίζεται η πανδημία.\n“Εάν αυτά τα πληρώματα συνεχίζουν να εργάζονται, διακινδυνεύουμε την υγεία και την ασφάλεια τους και ένα αδιέξοδο στην αλυσίδα εφοδιασμού», δήλωσε ο Subasinghe, προσθέτοντας ότι η δημόσια πίεση από τις εταιρείες καταναλωτικών αγαθών είναι «μια πραγματική αλλαγή παιχνιδιού. Οι άνθρωποι που έχουν εμπορεύματα μέσα σε αυτά τα containers λένε τώρα ότι τα πλοία πρέπει να εκτραπούν στο επόμενο λιμάνι για να κάνουν αλλαγές στο πλήρωμα. Το μήνυμα είναι σαφές και δεν υπάρχει καμία αμφιβολία τώρα για το τι πρέπει να γίνει”.\nBloombergCarrefourHeineken N.V.Mondelez InternationalProcter & GambleUnileverαλλαγές πληρωμάτωνΑντόνιο Γκουτέρεςεγκλωβισμένοι ναυτικοίναυτιλίαπανδημία


Βρήκε τη… θέση της! - BORO από την ΑΝΝΑ ΔΡΟΥΖΑ - boro.gr\nΑρχική / Επικαιρότητα (old articles) / Βρήκε τη… θέση της!\nΗ μαμά της είναι ένα από τα μεγαλύτερα αστέρια της παγκόσμιας μουσικής βιομηχανίας και από ότι φαίνεται το μήλο πέφτει κάτω από τη μηλιά. Έτσι λοιπόν και η μικρή Blue Ivy απέκτησε τη δική της καρέκλα του σκηνοθέτη στα παρασκήνια της μεγάλης περιοδείας της Beyonce.Μάλιστα στη 16 μηνών μικρούλα, αρέσει πάρα πολύ η νέα της θέση και δε λέει να σηκωθεί από εκεί. Η Beyonce ανέβασε φωτογραφία της κορούλας της στο Twitter και φαίνονται ξεκάθαρα τα αρχικά BIC, δηλαδή Blue Ivy Carter. Αυτή την περίοδο, μάλιστα, η Beyonce μαζί με την κόρη της βρίσκονται στη Γαλλία και απολαμβάνουν στο έπακρο το μεγάλο τους ταξίδι στον κόσμο.Η Beyonce μαζί με τη φωτογραφία της κόρης της, ανέβασε επίσης και φωτογραφίες από το ταξίδι της στην Κούβα με τον καλό της Jay Z με αφορμή την επέτειο του γάμου τους. Χωρίς ίχνος μακιγιάζ, η super star ποζάρει μπροστά στο φακό, αποδεικνύοντας ότι η λάμψη της είναι αρκετή για να δείχνει πάντα όμορφη και γοητευτική.ΠΗΓΗ: Daily Mail\nΒρήκε τη… θέση της!\nΗ μαμά της είναι ένα από τα μεγαλύτερα αστέρια της παγκόσμιας μουσικής βιομηχανίας και από ότι φαίνεται το μήλο πέφτει κάτω από τη μηλιά. Έτσι λοιπόν και η μικρή Blue Ivy απέκτησε τη δική της καρέκλα του σκηνοθέτη στα παρασκήνια της μεγάλης περιοδείας της Beyonce.\nΜάλιστα στη 16 μηνών μικρούλα, αρέσει πάρα πολύ η νέα της θέση και δε λέει να σηκωθεί από εκεί. Η Beyonce ανέβασε φωτογραφία της κορούλας της στο Twitter και φαίνονται ξεκάθαρα τα αρχικά BIC, δηλαδή Blue Ivy Carter. Αυτή την περίοδο, μάλιστα, η Beyonce μαζί με την κόρη της βρίσκονται στη Γαλλία και απολαμβάνουν στο έπακρο το μεγάλο τους ταξίδι στον κόσμο.\nΗ Beyonce μαζί με τη φωτογραφία της κόρης της, ανέβασε επίσης και φωτογραφίες από το ταξίδι της στην Κούβα με τον καλό της Jay Z με αφορμή την επέτειο του γάμου τους. Χωρίς ίχνος μακιγιάζ, η super star ποζάρει μπροστά στο φακό, αποδεικνύοντας ότι η λάμψη της είναι αρκετή για να δείχνει πάντα όμορφη και γοητευτική.


Κουτσούμπας - Βουλή: Όσα περιγράφετε δεν έχουν σχέση με τα όσα βιώνουν οι εργαζόμενοι - Newsbomb - Ειδησεις - News\nΠΟΛΙΤΙΚΗ 14/02/2020 13:31\nΚουτσούμπας - Βουλή: Όσα περιγράφετε δεν έχουν σχέση με τα όσα βιώνουν οι εργαζόμενοι\nΣφοδρή επίθεση του Γ.Γ. του ΚΚΕ για τα εργασιακά κατά της κυβέρνησης - Ο κ. Δημήτρης Κουτσούμπας, υποστήριξε ότι το υπουργείο Εργασίας συνεχίζει την πολιτική ΣΥΡΙΖΑ και ενισχύει τον νόμο Κατρούγκαλου.\nΟ Γ.Γ. του ΚΚΕ απευθυνόμενος στον πρωθυπουργό είπε «σε όλες τις παρεμβάσεις σας μιλάτε για τη νέα Ελλάδα που αλλάζει, την Ελλάδα της ανάπτυξης και ευημερίας. Αυτό που περιγράφετε δεν έχει σχέση με ότι βιώνουν οι εργαζόμενοι. Είναι μια πλασματική εικόνα».\nΔιαβάστε ολόκληρη την ομιλία του κ. Κουτσούμπα:\n- Καταργήσατε τις κλαδικές συμβάσεις, προβλέποντας ακόμη περισσότερες «ρήτρες εξαίρεσης» που μπορεί να αξιοποιεί η εργοδοσία, μετατρέποντας παράλληλα τον Υπουργό εργασίας σε γενικό άρχοντα, ο οποίος μπορεί να απαγορεύει τη μονομερή προσφυγή των εργαζομένων στη διαιτησία και να προχωρά μέτρα που διευκολύνουν παραπέρα την περιβόητη «ευελιξία».\n- Στις συλλογικές συμβάσεις, τόσο εσείς όσο και η προηγούμενη κυβέρνηση του ΣΥΡΙΖΑ διατηρήσατε κι επεκτείνατε όλο το αντεργατικό πλαίσιο, που αφήνει τη συντριπτική πλειοψηφία των εργαζομένων, σχεδόν τους 9 στους 10, εκτός οποιασδήποτε ΣΣΕ.\n- Βάλατε τον προσχηματικό όρο να μπαίνει η «οικονομική κατάσταση» μιας επιχείρησης, ως δείκτης εξαίρεσης, την οποία θα μπορούν οι ίδιες να επικαλούνται όποτε και όπως θέλουν. Με τον τρόπο αυτό ανοίγει ο ασκός του Αίολου για τη μη εφαρμογή των Συλλογικών Συμβάσεων και το κατρακύλισμα των μισθών στο όριο του κατώτατου.\nΞέρετε ακριβώς τι είπατε πριν στην πρωτολογία σας κύριε Μητσοτάκη ή απλά σας τα λέει όπως θέλει ο κ. Βρούτσης, ο υπουργός Εργασίας και σας εκθέτει; Κλαδική σύμβαση στον επισιτισμό όντως υπογράφηκε, μετά από 12 χρόνια, ανάμεσα σε εργαζόμενους και εργοδότες και αντί να την κηρύξει υποχρεωτική το υπουργείο, ως όφειλε, βάζετε ανυπέρβλητα εμπόδια για να μείνει η σύμβαση αυτή στα χαρτιά! Τι είδους εμπόδια; Πρώτον, ζητάτε απ' τους ίδιους τους εργαζόμενους τεχνικοοικονομική μελέτη ότι δε θίγεται η ανταγωνιστικότητα των επιχειρήσεων. Δεύτερον, όταν οι εργαζόμενοι μπουν σε αυτή τη διαδικασία, για να φτιάξουν τη μελέτη, δεν τους δίνετε τα στοιχεία. Τρίτον, ακόμα κι όταν τελικά σας υποβάλλουν αυτή τη μελέτη έχετε τη δυνατότητα να εξαιρέσετε επιχειρήσεις απ' την κλαδική σύμβαση. Αν απλά συναντούσατε εσείς ο ίδιος την Ομοσπονδία Επισιτισμού, όπως τη συνάντησα εγώ, θα σας τα έλεγαν όλα αυτά!\n- Στο ασφαλιστικό οι κυβερνήσεις χτίζουν η μία πάνω στο οικοδόμημα της άλλης. Γι' αυτό άλλωστε και ο υπουργός Εργασίας σας πρόσφατα είπε ότι με την ψήφιση του νέου νόμου για το ασφαλιστικό θα έχει ολοκληρωθεί από τις κυβερνήσεις ΝΔ-ΠΑΣΟΚ-ΣΥΡΙΖΑ μια μεγάλη μεταρρύθμιση στο ασφαλιστικό.\nΣε εκπομπές και πρωτοσέλιδα εφημερίδων, ο ίδιος ο υπουργός Εργασίας, κυβερνητικά στελέχη, μαζί με τη συμβολή γνωστών "ειδικών", μιλούν για τις αυξήσεις στα 35 και στα 42 χρόνια ασφάλισης, στους μισθούς των 1000 και των 2000 ευρώ.\nΑυτά είναι τα αποτελέσματα της πολυσυζητημένης “διευθέτησης του χρόνου εργασίας”. Αυτά τα στηρίζετε με όλες τις δυνάμεις σας, δημιουργώντας συνθήκες κόλασης στα νέα ζευγάρια, σε κάθε εργατική - λαϊκή οικογένεια.\nΤην ίδια στιγμή η πλήρης ασυδοσία που απολαμβάνει η εργοδοσία μεταφράζεται σε νέα εργοδοτικά εγκλήματα, καθώς μακραίνει ο κατάλογος των εργατικών «ατυχημάτων» μέσα από τα οποία αναδεικνύονται, με τον πλέον τραγικό τρόπο, οι ελλείψεις σε μέτρα υγιεινής και ασφάλειας.\nΚαι πάνω από όλα, οι ευθύνες κυβερνήσεων και εργοδοσίας, που έχουν μετατρέψει τους χώρους δουλειάς σε χώρους όπου ο εργαζόμενος παίζει την υγεία του και τη ζωή του “κορόνα - γράμματα”.\n- Κατάργηση της κυριακάτικης αργίας: Ξεκίνησε με 8 Κυριακές από ΝΔ και ΠΑΣΟΚ, πήγε στις 32 με ΣΥΡΙΖΑ και επεκτείνεται ξανά με κυβέρνηση της ΝΔ .\nΤην κατασκευή μονάδας ανοξείδωτου χάλυβα, όπου θα αναπτυχθούν χιλιάδες νέες θέσεις εργασίας γύρω του, τη διασφάλιση της συνέχισης της λειτουργίας της ΛΑΡΚΟ, διασφάλιση όλων των θέσεων εργασίας, διασφάλιση όλων των κεκτημένων των εργαζομένων μέσα από την υπογραφή Συλλογικής Σύμβασης Εργασίας, κατάργηση του "σκλαβοπάζαρου" των εργολαβιών, ουσιαστικά μέτρα ασφαλείας στην εργασία.


##### Περισσότερα ψάρια στη θαλάσσια υπηρεσία γνωριμιών – Κροατία - ξενώνες. 4613 ξενώνες στην Κροατία. - Booking.com.\nBlog Home » Περισσότερα ψάρια στη θαλάσσια υπηρεσία γνωριμιών\nΑλλα ηταν μια συντομη γνωριμια με τα εργα του μουσειου. Αυτό το νέο θαλάσσιο υπαίθριο εστιατόριο είναι εκπληκτικό. Επικοινωνία. Λεωφόρος Νίκης 49, Θεσσαλονίκη 546 24, Ελλάδα. ΓΙΑ ΓΝΩΡΙΜΙΑ ΜΕ ΤΗ ΣΥΓΧΡΟΝΗ ΣΕΡΒΙΚΗ ΤΕΧΝΗ.\nΗ κριτική έγινε: 22 Φεβρουαρίου 2018.\nΜάθετε περισσότερα Έγινε. Προσφορά Υπηρεσιών. Διπλασιάστε τις επαγγελματικές γνωριμίες σας - Συγγραφέας: Durkin Michael - ISBN: 9789604614011. Νο 4 από 21 Περιηγήσεις - Κως (Χώρα) · Εκδρομές με σκάφος και θαλάσσια σπορ, Υπαίθριες δραστηριότητες, Περιηγήσεις, Περισσότερα. Υποβολή σχολίων. Έχετε συγκεκριμένες απορίες που δεν έχουν απαντηθεί σχετικά με τη. Μια διαδρομη γεματη εικονες,χρωματα,νεες γνωριμιες,και μερη που δεν βλεπεις καθημερινα. Κτηματική Υπηρεσία, με βάση πρόσφορα στοιχεία.\nΑυτή η υπηρεσία ενδέχεται να περιλαμβάνει μεταφράσεις που υποστηρίζονται από τη Google. Περιηγήσεις με σκάφος, Θαλάσσια σπορ, Καταδύσεις και σνόρκελινγκ, Κολύμπι με δελφίνια. Παρουσιάσεις για το αγαπημένο τους θαλάσσιο ζώο/ψάρι. Μοναχικά βουνά. Κωδ.: ca-04-034. Περισσότερα. Ημερομηνία εμπειρίας: Δείτε περισσότερες κριτικές.\nΑπό τα ταχύτερα αναπτυσσόµενα θαλάσσια σπορ στον κόσµο, το kite surf βρίσκει το ιδανικό. Το Θαλάσσιο Πάρκο του Yφάλου Great Barrier και η Τουριστική του την ανάπτυξη του καταδυτικού τουρισμού στη χώρα κρίνεται περισσότερο από σκόπιμο αύξησης της προσφοράς διεθνώς ανταγωνιστικών τουριστικών υπηρεσιών στη χώρα.\nΑΡΧΙΚΗ ΓΝΩΡΙΜΙΑ ΔΗΜΙΟΥΡΓΙΑ ΟΜΑΔΩΝ. Ωραίοι άνθρωποι απ όλο τον κόσμο χορεύουν στο ρυθμό της υπέροχης μουσικής. Ζεστο μαγαζι για γνωριμίες. Ξηγημενο προσωπικο και. Πλην των άλλων, εκμεταλλεύθηκε και κάποιες γνωριμίες του. Κανάλια με. Οι εγκαταστάσεις θαλάσσιων σπορ διατίθενται με πρόσθετη χρέωση. Γνωριμια με τα θαλάσσια πλάσματα του βυθού και φανταστική βόλτα στις πανέμορφες ακτές πέριξ.\nΟι περιοχές με την πιο πλούσια θαλάσσια ζωή, είναι το θέμα αυτού του. Υπηρεσίες καθαρισμού και απορρύπανσης θαλάσσιων περιοχών. Χρονολογείται θαλάσσια αποσπάσματα. Κάνοντας κλικ ή πλοήγηση στον ιστότοπο, συμφωνείτε με τη χρήση των cookies από. Amaranthaceae και τα (π.χ. δασική υπηρεσία, φορείς διαχείρισης προστατευόμενων περιοχών).\nΒουδαπέστη, Ουγγαρία. Περισσότερα. Είναι πάρα πολύ ακριβά για τους ντόπιους. Θαλάσσια υδατοκαλλιέργεια μαλακίων και άλλων υδρόβιων.\nΟ πάνω όροφος λειτουργεί ως χώρος γνωριμιών. Νο 104 από 493 Εκδρομές με σκάφος και θαλάσσια σπορ - Ανόι · Περιηγήσεις, Υπαίθριες δραστηριότητες, Εκδρομές με σκάφος και θαλάσσια σπορ, Περισσότερα. Dubuque υπηρεσίες γνωριμιών online dating άσχημο θηλυκό. Βουδαπέστη · Υπαίθριες δραστηριότητες, Περιηγήσεις, Περιηγήσεις με πεζοπορία και κάμπινγκ. Υπηρεσίες κοινωνικών γνωριμιών και συνοικεσίων. Ωραία θέα..προσεγμένος χώρος αλλά οι τιμές του τσιμπάνε.τα κοκτέιλ τίποτα το ιδιαίτερο και μέτριο service Δείτε περισσότερες κριτικές.\nCheckin day. Περισσότερα ψάρια στη θαλάσσια υπηρεσία γνωριμιών ψυχαγωγίας και για την οικογένεια. Περισσότερα. Ημερομηνία εμπειρίας: Φεβρουάριος 2018. Το προσωπικό σας άψογο και οι υπηρεσίες σας εξαιρετικές! Σύμφωνα με μια πηγή των υπηρεσιών ασφαλείας, ένας βομβιστής αυτοκτονίας μπήκε μέσα στο κτίριο και ανατινάχτηκε. Θυμάμαι.ένα. Περισσότερα. Ημερομηνία. Fish sauce) Για το fluid από παντζάρι: • 400 ml πυηρεσία.\nΗ αρκούδα περνούσε τις μέρες της εξερευνώντας το δάσος, ξαφνιάζοντας νέους φίλους και γνωριμίες με τις μεγάλες της αγκαλιές. Τα κρασιά και τα πιάτα που δοκιμάσαμε εξαιρετικά με πρωταγωνιστή το καπνιστό Χέλι. We Inspire. Κολυμπήστε στο δροσερό νερό της πισίνας μας, εξορμήστε για θαλάσσιες.\nΚαι ταυτόχρονα, το ΓΝΩΡΙΜΙΑ ΤΗΣ ΚΛΗΡΟΝΟΜΙΑΣ. Ρίσκο Εξάρχεια: Ζεστο μαγαζι για γνωριμίες - Δείτε 19 κριτικές ταξιδιωτών. Αυτό ήταν ένα υπέροχο ταξίδι στο νερό στο Walvis Bay. Γνωριμίες Γάμου Συνοικέσια Παππας, Αθήνα. Ψάρεμα Brain & Boating Live είναι ένα Android πλοήγησης πλοήγησης και παρακολούθησης πλοίων tracker με το θαλάσσιο αεράκι εφαρμογή καιρού σας. Θαλάσσια γέφυρα · Λεπτομέριες · Προσθήκη στο καλάθι · Θαλάσσια γέφυρα.\nΥπηρεσία αφύπνισης / ξυπνητήρι. Καφετιέρα /. ΝΈΟΣ με ναυτικό φυλλάδιο και σωστικά με ενάμιση χρόνο θαλάσσια υπηρεσία σε δεξαμενόπλοια αναβολή στρατού εμβόλιο κίτρινου πυρετ. Είστε ένας ψαράς, κυνηγός ψαριών σε αυτό το παιχνίδι και πρέπει να πιάσει.…\nΑποχυμωτής ή μπλέντερ. Η διαφορά βρίσκεται στο εσωτερικό. Αμπελόκηποι. ΚΛΙΜΑΤΙΣΤΙΚΟ 12. 000 btu york service ok 407 Freon, γεματο,ελεγμενο,κ τοποθέτηση εαν επιθυμείτε απι ψυκτικό μας εξτρα τιμη, τι.…\nΠερισσότερα. Ημερομηνία. Είναι το μέρος όπου μπορείτε να κάνουν γνωριμίες με τους ντόπιους και τους τουρίστες σε μια πολύ φιλική ατμόσφαιρα. ΚροατίαΚριτικές για ξενοδοχεία Δείτε περισσότερες κριτικές.…\nprevious post: Το προξενιό δεν δουλεύει στο csgo\nnext post: Βρετανικές γνωριμίες ιστοσελίδες σύγκριση τιμών\nΕίστε περιτριγυρισμένοι από αντικείμενα που θα ήταν σε ένα επεισόδιο Αμερικανικών Pickers. Νέας Δημοκρατίας, ρίχνοντας συνεχώς βέλη (τις περισσότερες εξ αυτών αναίτια) στον Τσίπρα, με μια. Ταυτοποιήθηκε το φύλο των ψαριών και μετρήθηκε το μήκος τους. Ξεκινήσαμε με την κατοικία και τις τσιμούχες pelicans επισκέπτονται το σκάφος να πάρω μερικά ψάρια. ΚΑΣΕΤΙΝΑ JO NESBO 1: ΠΡΩΤΗ ΓΝΩΡΙΜΙΑ ΜΕ Τ - Συγγραφέας: JO NESBO - ISBN: 9786180322590.\nΟι περιοχές με την πιο πλούσια θαλάσσια ζωή, είναι το θέμα αυτού.\nΤο εξειδικευμένο είναι στη. Περισσότερα.\nΟΤΔ Αλιείας είναι σχετικά περιορισμένοι.\nΠροτείνε- ται δηλαδή. ναυτολογηθεί, η κάθε θαλάσσια υπηρεσία, οι άδειες, οι ασθένειες κ.λπ. Πλοιάρχους Α και Β, όπως και εργασία αν δεν υπήρχαν γνωριμίες και αν ο πατέρας δεν ήταν ναυτικός». Περισσότερα από 200. Νοέ 15, 2019.


Το "Boiler Room" θα ανοίξει το φετινό Plisskën Festival. Δείτε το line up... - MusicCorner.gr\nΑρχική ΝΕΑ ΝΕΑ (GR) Το “Boiler Room” θα ανοίξει το φετινό Plisskën Festival. Δείτε το line...\nΤο “Boiler Room” θα ανοίξει το φετινό Plisskën Festival. Δείτε το line up…\nΤο Boiler Room και το Plisskën Festival ενώνουν τις δυνάμεις τους αυτό το καλοκαίρι σε μία μοναδική βραδιά που θα ανοίξει με τον καλύτερο δυνατό τρόπο το φετινό Plisskën Festival!\nΤο Boiler Room έχει εξελιχθεί σε ένα παγκόσμιο φαινόμενο και μία από τις πιο αναμενόμενες ζωντανές μουσικές εκπομπές σε όλο τον κόσμο. Το Plisskën Festival έχει την χαρά φέτος, για πρώτη φορά στην Ελλάδα, να φιλοξενήσει για μία ημέρα ένα μοναδικό global live stream session όπου θα συγκεντρώσει μερικούς από τους πιο σημαντικούς καλλιτέχνες της μουσικής του σήμερα από όλο τον κόσμο.\n*Λόγω της περιορισμένης χωρητικότητας, θέλουμε να διασφαλίσουμε ότι οι ενδιαφερόμενοι έχουν πρόσβαση σε όλες τις πληροφορίες που απαιτούνται για την είσοδό τους στο Boiler Room.\nΕξασφαλίστε το εισιτήριο σας στο viva.gr\n*Η πρόσβαση στο Boiler Room θα είναι εφικτή μόνο με έγκυρο εισιτήριο. Για την απόκτηση εισιτηρίου στο Boiler Room είναι απαραίτητη η εισαγωγή του barcode του εισιτηρίου Plisskën Festival μονοήμερου ή διήμερου.\n*Οι κάτοχοι εισιτηρίου μίας ημέρας του Plisskën Festival μπορούν να αγοράσουν το εισιτήριό τους για το Boiler Room στην τιμή των 10 €, μετά την εισαγωγή του barcode του εισιτηρίου τους.\n*Οι κάτοχοι εισιτηρίου δύο ημερών μπορούν να αποκτήσουν δωρεάν το εισιτήριό τους για το Boiler Room, μετά την εισαγωγή του barcode του εισιτηρίου τους.\n*Δεν είναι δυνατή η επιστροφή χρημάτων ή η αλλαγή των εισιτηρίων. Δεν επιτρέπεται η φωτογράφηση, μαγνητοσκόπηση και μαγνητοφώνηση της εκδήλωσης. Η εκδήλωση θα ηχογραφηθεί και βιντεοσκοπηθεί και φωτογραφικό και βιντεοσκοπημένο υλικό θα αναρτηθεί στο διαδίκτυο.


Τραγικός Νταβίντ Λουίζ: Έκανε ιστορικό ρεκόρ σε πέναλτι! | Goal News Cy\nGOALΤραγικός Νταβίντ Λουίζ: Έκανε ιστορικό ρεκόρ σε πέναλτι!\nΤραγικός Νταβίντ Λουίζ: Έκανε ιστορικό ρεκόρ σε πέναλτι!\n«Μαύρο» απόγευμα για τον Νταβίντ Λουίζ.\nΟ Βραζιλιάνος στόπερ απέδειξε και πάλι ότι αποτελεί πηγή κινδύνου για την άμυνα της ίδιας του της ομάδας. Διότι υπέπεσε σε πέναλτι στο ματς της Άρσεναλ με τη Γουότφορντ, ανατρέποντας τον Γουέλμπεκ. Με αποτέλεσμα οι φιλοξενούμενοι να μειώσουν σε 3-1 με την εκτέλεση του Κινγκ.\nΑυτό είναι όμως το λιγότερο, διότι ο ακριβοπληρωμένος αμυντικός έκανε με αυτόν τον τρόπο το πέμπτο του πέναλτι στη φετινή Premier League και σημείωσε ιστορικό ρεκόρ, αφού πλέον είναι ο παίκτης με τα περισσότερα μέσα σε μια αγωνιστική περίοδο στην ιστορία της διοργάνωσης, που δημιουργήθηκε το 1992.\nΜάλιστα, έχει κάνει περισσότερα από όσα μετράνε δέκα ομάδες της κατηγορίας και συγκεκριμένα οι Λίβερπουλ, Μάντσεστερ Γιουνάιτεντ, Μάντσεστερ Σίτι, Τσέλσι, Νιούκαστλ, Γουλβς, Μπράιτον, Σαουθάμπτον, Σέφιλντ Γιουνάιτεντ και Κρίσταλ Πάλας.\nΠαράλληλα, ο Νταβίντ Λουίς έχει 5 πέναλτι σε 33 ματς πρωταθλήματος, στην παρθενική του σεζόν με τους «κανονιέρηδες», ενώ είχε μόλις 3 σε 160 ματς με την Τσέλσι στην Premier League. Ένας παίκτης ο οποίος είχε κοστίσει 50 εκατομμύρια λίρες στην Παρί το 2014 και 34 εκατομμύρια λίρες στην Τσέλσι το 2016.\nΚι όλα αυτά ενώ πρόσφατα οι άνθρωποι της Άρσεναλ αποφάσισαν να ανανεώσουν τη συνεργασία τους μαζί του μέχρι το 2021…


9 φρούτα και λαχανικά που πρέπει να τρώμε χωρίς ξεφλούδισμα - Tospitakimou.gr\n9 φρούτα και λαχανικά που πρέπει να τρώμε χωρίς ξεφλούδισμα\nΚαι σε ποιον δεν αρέσει να τρώει φρούτα και λαχανικά; Εντάξει η αλήθεια είναι ότι υπάρχουν και άνθρωποι που βαριούνται να τα καθαρίσουν και γι’ αυτό δεν τρώνε φρούτα! Αυτό όμως δεν είναι πρόβλημα γιατί υπάρχουν φρούτα και λαχανικά που πρέπει να τα τρώμε με τη φλούδα! Τα φρούτα και τα λαχανικά τα τρώμε ξεφλουδίζοντάς τα. Υπάρχουν όμως φρούτα και λαχανικά που, μάλιστα, οι βιταμίνες, τα μέταλλα και οι θρεπτικές ιδιότητες που φέρουν βρίσκονται στη φλούδα τους. Θα σας παρουσιάσω φίλες μου 9 φρούτα και λαχανικά που πρέπει να τρώμε με τη φλούδα!\nΟι φρέσκες πατάτες είναι πολύ χρήσιμες. Είναι χαμηλές σε θερμίδες (μια μέτρια πατάτα έχει μόνο 168 θερμίδες) και μια καλή πηγή βιταμινών C και B6, φωσφόρου, νιασίνης, μαγνησίου, καλίου, φυτικών ινών και ψευδαργύρου. Επίσης δεν περιέχει πολύ λάδι. Όταν ξεφλουδίζετε τις πατάτες σας, χάνετε όλα τα επιπλέον θρεπτικά συστατικά που βρίσκονται στη φλούδα της. Η φλούδα της πατάτας έχει υψηλότερη περιεκτικότητα σε φυτικές ίνες, ασβέστιο, σίδηρο, κάλιο, φώσφορο, ριβοφλαβίνη, φυλλικό οξύ και βιταμίνες Α και Κ από ό,τι στη σάρκα της πατάτας.\nΚαι ενώ υπάρχουν πολλοί τρόποι για να μαγειρέψετε τις πατάτες, το βράσιμό τους θεωρείται ο καλύτερος τρόπος για να διατηρήσετε όλα αυτά τα καλά αντιοξειδωτικά, καροτενοειδή, φλαβονοειδή και ηλεκτρολύτες.\nΠλούσια σε βήτα-καροτίνη, τα καρότα επαινούνται από γιατρούς, οδοντιάτρους και οπτικούς, ειδικά για τα οφέλη τους στα μάτια, το στόμα και τη γενική σωματική υγεία. Είναι εύκολο να καταλάβει κανείς γιατί: Η βήτα-καροτίνη μετατρέπεται σε βιταμίνη Α, ένα αντιοξειδωτικό που ενισχύει το ανοσοποιητικό σύστημα, απομακρύνει τις ελεύθερες ρίζες και μειώνει τον κίνδυνο καρδιακών παθήσεων.\nΕνώ αυτό το ριζικό λαχανικό περιέχει βήτα-καροτίνη, η εξωτερική σάρκα του καρότου είναι μοναδική στο ότι περιέχει ορισμένα μη θρεπτικά φυτοχημικά, δηλαδή καροτενοειδή, τερπένια και πολυφαινόλες. Αυτές οι φυτικές ενώσεις προστατεύουν από καρδιαγγειακές παθήσεις, καρκίνο, διαβήτη τύπου 2, νευροεκφυλιστικές ασθένειες, φλεγμονές και άλλες χρόνιες ασθένειες. Η παρουσία πολυακετυλενίων ακριβώς κάτω από τη φλούδα έχει δείξει πολλά υποσχόμενα αποτελέσματα σε κλινικές μελέτες όσον αφορά τα αντικαρκινικά, αντιμυκητιακά, αντιβακτηριακά, αντιφλεγμονώδη αποτελέσματα και την ικανότητά του να αυξάνει φυσικά τα επίπεδα σεροτονίνης\nΤα αγγούρια είναι πλούσια σε κάλιο και φυτικές ίνες, χαμηλά σε θερμίδες και επειδή αποτελούνται περίπου από 95% νερό, απορροφούν την υγρασία από το δέρμα τους. Επίσης, εμπλουτισμένο με φυτοχημικά, το αγγούρι περιέχει φλαβονοειδή, λιγνάνες και τριτερπένια που προστατεύουν από τον καρκίνο, τις καρδιαγγειακές παθήσεις και τις φλεγμονές.\nΕάν θέλετε να αποκομίσετε πλήρως αυτά τα οφέλη, αφήστε τη φλούδα στο αγγούρι γιατί τα περισσότερα από τα θρεπτικά συστατικά συγκεντρώνονται εκεί ακριβώς. Είτε καλλιεργήστε τα δικά σας είτε αγοράστε βιολογικά για να αποφύγετε τα υψηλά φυτοφάρμακα που βρίσκονται συνήθως στα αγγούρια συμβατικής καλλιέργειας.\nΑν και η φλούδα του μήλου είναι καλή πηγή φυτικών ινών και βιταμίνης C, αν επιλέξετε να φάτε μήλα χωρίς τη φλούδα, δυστυχώς θα χάσετε μερικά σημαντικά θρεπτικά συστατικά.\nΗ φλούδα είναι κυρίως υπεύθυνη για την περιεκτικότητα των μήλων σε πηκτίνη, καθώς και για πολλά φυτοχημικά (κερκετίνη, τριτερπενοειδή, φαινολικό οξύ και πολυφαινόλες) που βοηθούν στη ρύθμιση του σακχάρου στο αίμα, βελτιώνουν την αναπνευστική και πνευμονική λειτουργία και προάγουν την καρδιαγγειακή υγεία. Οι προκαταρκτικές μελέτες σε αυτά τα φυτοχημικά δείχνουν ότι προλαμβάνουν πολλές ασθένειες.\nΤα φρούτα και τα λαχανικά περιέχουν ένα είδος φλαβονοειδούς που ονομάζονται ανθοκυανίνες. Αυτές οι ισχυρές αντιοξειδωτικές ενώσεις είναι πολύ ωφέλιμες για τη μείωση της αρτηριακής πίεσης, τη βελτίωση της όρασης και την αναστολή των καρκινικών κυττάρων.\nΑν και το εσωτερικό της μελιτζάνας είναι καλή πηγή φυτικών ινών, η φλούδα του περιέχει βιταμίνες Β1 και Β6, κάλιο, φυλλικό οξύ, χαλκό, μαγγάνιο και νιασίνη. Επιλέξτε μικρές μελιτζάνες για να μπορείτε να τις φάτε με τη φλούδα.\nΜε περισσότερη βιταμίνη C από τα εσπεριδοειδή, το ακτινίδιο είναι επίσης καλή πηγή φυτικών ινών. Περιέχει βιταμίνες Ε και Κ, χαλκό, κάλιο, μαγγάνιο και φυλλικό οξύ.\nΓια να φάμε αυτό το πράσινο φρούτο, συνήθως το ξεφλουδίζουμε. Σε αυτή την περίπτωση, ξύστε καλά όλα τα σαρκώδη μέρη με ένα κουτάλι. Στην πραγματικότητα, το ακτινίδιο είναι ένα φρούτο που μπορεί να καταναλωθεί με τη φλούδα του. Αν το τρίψετε κάτω από κρύο νερό, το τριχωτό μέρος θα φύγει. Έτσι, μπορείτε να φάτε ακτινίδιο με την καφέ φλούδα του, η οποία έχει πολύ υψηλή θρεπτική αξία.\nΜελέτες για τη χημική σύνθεση των εσπεριδοειδών (λεμόνι, πορτοκάλι, γκρέιπφρουτ κ.λπ.) έχουν αποκαλύψει ότι οι φλούδες με παχύ δέρμα είναι εμπλουτισμένοι με ισχυρά αντιοξειδωτικά. Περαιτέρω μελέτες δείχνουν ότι τα εκχυλίσματα φλούδας εσπεριδοειδών μπορούν να βελτιώσουν την αντίσταση στην ινσουλίνη και να μειώσουν τη χοληστερόλη.\nΑν και κανείς δεν συνιστά να τρώτε φλούδες εσπεριδοειδών ως έχουν, μπορείτε να τις ξεφλουδίσετε και να τις συμπεριλάβετε σε γεύματα ή ποτά για να αποκομίσετε τα εκπληκτικά οφέλη τους για την υγεία. Βάλτε φλούδες εσπεριδοειδών στα τσάγια σας.\nΜπορείτε να χρησιμοποιήσετε τις μπανανόφλουδες με πολλούς τρόπους, αλλά στην πραγματικότητα πρέπει να τις φάτε. Όπως πολλά άλλα φρούτα, οι φλούδες της μπανάνας είναι γεμάτες με αντιοξειδωτικά. Περιέχουν επίσης λουτεΐνη (καλή για το δέρμα και τα μάτια) και τη χημική ουσία τρυπτοφάνη που ενισχύει την ψυχική υγεία.\nΜπορείτε να αναμίξετε φλούδες μπανάνας με άλλα φρούτα στο μπλέντερ και να τις κάνετε χυμό!\nαρωματισμος με φλουδες πορτοκαλιων


Πλησιάζει στην ΑΕΚ ο Γιαννάκης, φεύγει ο Ντικούδης - Νέα Κρήτη\nΠλησιάζει στην ΑΕΚ ο Γιαννάκης, φεύγει ο Ντικούδης\nΧωρίς τον Δήμο Ντικούδη θα πορευτεί τη νέα αγωνιστική σεζόν στην Α1 η ΑΕΚ, πλησιάζει, ωστόσο, ο Παναγιώτης Γιαννάκης.\nΠολύ κοντά στην ανάληψη της τεχνικής ηγεσίας της ΑΕΚ είναι ο Παναγιώτης Γιαννάκης. Οι επαφές με τον «δράκο» βρίσκονται σε πολύ προχωρημένο επίπεδο, ουσιαστικά υπάρχει συμφωνία στο οικονομικό κι απομένει να συζητηθούν κάποια πράγματα για το τεχνικό τιμ και το ρόστερ. Σύντομα θα γίνει νέο ραντεβού και όλα δείχνουν πως θα επισημοποιηθεί η συμφωνία.\nΣτο μεταξύ, παρελθόν από τη θέση του αθλητικού διευθυντή αποτελεί ο Δήμος Ντικούδης. «Θα ήθελα να ενημερώσω τον φίλαθλο κόσμο της ΑΕΚ ότι δεν πρόκειται να συνεχίσω στο πόστο μου. Θέλω να ευχαριστήσω τους παίκτες, το σταφ και την διοίκηση της ΑΕΚ για τη συνεργασία, και να ευχηθώ από καρδιάς τα καλύτερα στην ομάδα για την σεζόν που έρχεται», ανέφερε σε γραπτή του δήλωση ο παλαίμαχος άσος.


«Η κρίση για την Ελλάδα είναι κυρίως κρίση αξιών» - ΤΑ ΝΕΑ\ntanea.gr > Συνεντεύξεις > «Η κρίση για την Ελλάδα είναι κυρίως κρίση αξιών»\n«Η κρίση για την Ελλάδα είναι κυρίως κρίση αξιών»\nΠαπαματθαίου Μάρνυ 29 Ιουνίου 2018 | 19:29\nΕίμαστε κοντά στη «χαρτογράφηση» της ανθρώπινης ψυχής; Μπορούμε να αντιγράψουμε τον εγκέφαλο; Υπάρχει ανάγκη να «ενώσουμε» ξανά τις επιστήμες; Και πώς θα μάθουμε τα παιδιά να ανακαλύπτουν τη σοφία μέσα στις εκατομμύρια πληροφορίες που παίρνουν κάθε μέρα; Στα παραπάνω, που αποτελούν το «απόσταγμα» μιας κουβέντας που πλησίασε τις δύο ώρες, ο περίφημος μαθηματικός, καθηγητής του Πανεπιστημίου του Κέιμπριτζ και μέλος της Ακαδημίας Αθηνών Αθανάσιος Φωκάς, μόνη παραφωνία βρίσκει τους έλληνες πολιτικούς!\nΜιλώντας στα «ΝΕΑ» αναφέρει πως σήμερα οι περισσότεροι πολιτικοί δίνουν το κακό παράδειγμα στην κοινωνία, καθώς προσποιούνται, δεν έχουν καμία αίσθηση δικαίου, ούτε εκπροσωπούν καμιά έννοια ορθολογισμού. Αν τα μαθηματικά διδάσκουν ορθολογικό τρόπο σκέψης, λέει, οι πολιτικές αντιπαραθέσεις διδάσκουν τον παράλογο. Το μήνυμά του ωστόσο προς τους πολιτικούς της χώρας μας είναι ένα: «Οι έλληνες επιστήμονες του εξωτερικού θα γύριζαν στην Ελλάδα αν είχαν κίνητρα και άλλαζε η νοοτροπία μας ως κράτος». Σχολιάζοντας την επιστημονική «ατζέντα» της περιόδου, υπογραμμίζει χαρακτηριστικά: «Δεν θα ανησυχούσα για την τεχνητή νοημοσύνη. Προσπαθεί να αντιγράψει ένα ελάχιστο επιφανειακό κομμάτι της λειτουργίας του εγκεφάλου. Η μεγαλύτερη δράση του όμως, είναι το κομμάτι του ασυνειδήτου». Είναι μαθηματικός, γιατρός και αεροναυπηγός. Πρόσφατα και στη διάρκεια συνεδρίου της Ελληνικής Μαθηματικής Εταιρείας για την επέτειο των 100 χρόνων από την ίδρυσή της, ανακοίνωσε για πρώτη φορά παγκοσμίως, από την Ελλάδα και την Αθήνα, τη λύση ενός μεγάλου προβλήματος των μαθηματικών που έμενε άλυτο για 110 χρόνια και συνδέεται άμεσα με το γνωστότερο πρόβλημα στην ιστορία των μαθηματικών, την περίφημη Εικασία του Ρίμαν.\nΤον τελευταίο καιρό ξέρω ότι ζείτε σε δύο κόσμους. Την καθημερινότητά σας στην Αγγλία και τα συχνά ταξίδια στην Ελλάδα για την Ακαδημία Αθηνών. Πώς μοιάζει η Ελλάδα των τελευταίων ετών; Μοιάζει να θεραπεύει τις πληγές της;\nΗ κρίση για την Ελλάδα είναι κυρίως κρίση αξιών. Για μια σειρά από λόγους, οι Ελληνες ίσως προβλήθηκαν περισσότερο από άλλους λαούς και μεγαλοποιήθηκε αυτή η αρνητική τάση που υπάρχει σε όλο τον κόσμο: ο καταναλωτισμός. Ξέρουμε ότι ο εγκέφαλος του ανθρώπου χαρακτηρίζεται από μεγάλη πλαστικότητα. Είναι λοιπόν ευάλωτος σε εξωτερικές επιδράσεις. Μέσα από την επικαιρότητα, τα Μέσα Μαζικής Ενημέρωσης, τις παραστάσεις μας, πέρασε στις ανεπτυγμένες κοινωνίες η νοοτροπία ότι για να είσαι ευτυχισμένος πρέπει να καταναλώνεις. Αυτό τελικά οδηγεί στον εθισμό. Ωστόσο, στα θετικά τελικά να μετρήσουμε ότι όλα αυτά ανέδειξαν στην κοινωνία, τον εθελοντισμό, τον ακτιβισμό, την κοινωνική αλληλεγγύη. Για πρώτη φορά νομίζω, άρχισε ο πολιτισμένος κόσμος να κατανοεί ότι ο άκρατος καταναλωτισμός που χαρακτηρίζει τις κοινωνίες μας είναι λάθος. Το ερώτημα τώρα είναι κατά πόσο θα μπορέσει ο Ελληνας να ξαναβρεί άλλες πηγές απόλαυσης και ευδαιμονίας οι οποίες είχαν χαθεί, όπως τις ζεστές ανθρώπινες σχέσεις, το θέατρο, τη μουσική, την τέχνη κάθε μορφής γύρω μας. Η αναζήτηση της αλήθειας, της ομορφιάς και της αυθεντικότητας οδηγεί σε ευτυχία. Απαιτείται μια άλλη νοοτροπία σε όλα τα επίπεδα. Και εδώ ρόλο πρέπει να παίξουν η οικογένεια, το περιβάλλον των νέων, το πανεπιστήμιο.\nΟπως συμβαίνει συχνά με τις καταστροφές, η κρίση μάς έφερε ξανά σε επαφή με την ψυχή μας;\nΔεν ξέρω ακριβώς τι είναι η ψυχή. Δεν διαφοροποιώ την ψυχή από άλλες νοητικές λειτουργίες. Ακόμη και ο Ιπποκράτης έλεγε ότι οι χαρές μας και οι λύπες μας, όλα είναι θέμα εγκεφάλου.\nΩστόσο, για εκείνους που την αναζητούν μπορούμε να πούμε ότι είμαστε πιο κοντά στο να «χαρτογραφήσουμε» την ανθρώπινη ψυχή μέσα από τη μελέτη του εγκεφάλου;\nΟ εγκέφαλος παραμένει στο μεγαλύτερο μέρος του ένα μυστήριο. Εχει γίνει ωστόσο πρόοδος στην κατανόησή του. Παρότι το μεγάλο ερώτημα παραμένει τι πραγματικά σημαίνει συνειδητότητα. Και αυτό δεν έχει ακόμη απαντηθεί. Πρέπει να τονιστεί ότι ένας δρόμος που μπορεί να οδηγήσει στην επίλυση μεγάλων ερωτημάτων είναι το «ταίριασμα» των επιστημών. Πρέπει να ξαναφέρουμε τις επιστήμες, τις τέχνες και τα γράμματα σε επαφή μεταξύ τους. Πώς σε ένα μικρό κομμάτι της παγκόσμιας ιστορίας, όπως αυτό της Αρχαίας Ελλάδας, έφτασαν σε τόσο υψηλό επίπεδο ανάπτυξης; Νομίζω ότι ο βασικός λόγος ήταν ότι στην αρχαία Ελλάδα δεν υπήρχε διαφοροποίηση μεταξύ γραμμάτων, τεχνών και επιστημών. Υπήρχε πλήρης αλληλεπίδραση και συνεργασία. Ισως αυτό μας δίνει έναν ακόμη λόγο για να προσπαθήσουμε να ρίξουμε και σήμερα τα εμπόδια στην επικοινωνία μεταξύ των διαφόρων μορφών τέχνης και δημιουργίας.\nΠότε διαχωρίστηκαν πραγματικά οι επιστήμες; Γιατί μέχρι και τις αρχές του 20ού αιώνα βρίσκονταν σε επαφή μεταξύ τους.\nΝομίζω απλά πως όσο περισσότερο βαθαίνει η γνώση τόσο περισσότερο οδηγούμαστε στον διαχωρισμό. Ο Πλάτων στην αρχαία Ελλάδα για παράδειγμα, μπορούσε να έχει γνώση όλων των σημαντικών επιτευγμάτων της εποχής του. Σήμερα είναι αδύνατον ένας φιλόσοφος, με την εξάπλωση των επιστημών και την πολυπλοκότητά τους, να γνωρίζει ταυτόχρονα φυσική ή βιολογία. Η εξειδίκευση της γνώσης οδηγεί στον διαχωρισμό. Από την άλλη πλευρά, πολλά εργαλεία της εξειδικευμένης αυτής γνώσης μιας επιστήμης, είναι σήμερα εξαιρετικά χρήσιμα σε μια άλλη. Γι" αυτό και σήμερα τα περισσότερα χρήματα στην έρευνα δίνονται στις διεπιστημονικές μελέτες. Πρέπει να ξαναφέρουμε τις επιστήμες σε επαφή. Και να μελετήσουμε βασικά ερωτήματα: Πώς, για παράδειγμα, λύνει προβλήματα ο εγκέφαλος και πώς δημιουργεί τέχνη.\nΑυτή είναι σίγουρα μια πλατωνική προσέγγιση…\nΓνωρίζουμε ότι υπάρχει σίγουρα μέσα μας γνώση που συνδέεται με το ένστικτο της επιβίωσής μας. Και βεβαίως ξέρουμε ότι στον εγκέφαλο όλα συνδέονται μεταξύ τους. Είναι το πρώτο που μαθαίνει ο μελετητής της νευροανατομίας. Ενας δημιουργικός άνθρωπος λοιπόν έχει έμφυτη ικανότητα να κάνει πολύ γρήγορους συνειρμούς, μπορεί να συνδέει πράγματα που δεν συνδέονται εμφανώς. Εχουμε όμως a priori αντίληψη της ομορφιάς; Ή ικανότητες που μας ξεχωρίζουν.\nΝαι. Δεν είναι ωστόσο κάτι προφανές. Εχουμε φυσικά εξαιρετικές περιπτώσεις που οδηγούν σ" αυτό το συμπέρασμα, όπως π.χ. ο Μότσαρτ που έλεγε ότι η μουσική γεννιέται μέσα στον εγκέφαλό του χωρίς καμία προσπάθεια. Αλλά από τον άλλη πλευρά έχουμε και τον Μπετόβεν, που έγραφε και έσβηνε διαρκώς και κατά τη δική μου άποψη ήταν πιο πρωτότυπος από τον Μότσαρτ. Σε κάθε περίπτωση, πιστεύω ότι για να πετύχεις στη ζωή σου χρειάζεσαι κυρίως μια βασική «κοινωνική» μόρφωση. Να ξέρεις ότι πρέπει να δουλέψεις πολύ και να είσαι αφοσιωμένος, να είσαι συγκεντρωμένος, να έχεις ψυχική δύναμη, να έχεις μέτρο, να είσαι αισιόδοξος.\nΑυτά όμως δεν είναι έμφυτα έτσι; Είναι απλά κοινωνικές δεξιότητες.\nΤα ανωτέρω είναι ορισμένα στοιχεία που αν τα έχεις θα πετύχεις σε ό,τι προσπαθήσεις και αυτό είναι το μήνυμά μου προς τους νέους. Μια γενετική προδιάθεση, ένα γενετικό πλεονέκτημα είναι δυνατόν να υπάρχει. Αλλά χρειάζονται και όσα αναφέραμε νωρίτερα.\nΜπορούμε να αντιγράψουμε τον ανθρώπινο εγκέφαλο; Η έστω να φτιάξουμε κάτι που να προσομοιάζει σε αυτόν;\nΗ τεχνητή νοημοσύνη έχει πολλά προβλήματα. Εξελίσσεται ταχύτατα, αλλά έως σήμερα η μεγάλη ωφελιμότητά της είναι στο να μπορεί να λύνει ένα πρόβλημα στη βάση των προβλημάτων που έχουν ήδη λυθεί. Βάζεις δηλαδή δεδομένα στον «εγκέφαλό» της και περιμένεις. Είναι βέβαιο ότι μελετώντας εκατοντάδες απεικονίσεις θα καταλάβει καλύτερα από έναν γιατρό τα πρώτα στάδια π.χ. ενός καρκίνου του πνεύμονα. Και αυτό βέβαια είναι εξαιρετικά ωφέλιμο. Μπορεί όμως να λύσει ένα καινούργιο πρόβλημα; Δεν είμαι σίγουρος. Η τεχνητή νοημοσύνη προσπαθεί να αντιγράψει μόνο μια πτυχή του ανθρώπινου εγκεφάλου. Αν θέλετε, το επάνω μέρος του φλοιού του εγκεφάλου, το τελευταίο εξελικτικό μέρος της δομής του. Ο εγκέφαλος του ανθρώπου όμως είναι μέσα στο σώμα του! Περιέχει όλη τη σοφία της εξέλιξής του. Από το πρώτο κύτταρο ώς τον εξωτερικό φλοιό. Η μεγαλύτερη δράση του εγκεφάλου μας είναι ασυνείδητη. Στο εσωτερικό του λαμβάνονται συνεχώς αποφάσεις για τις οποίες δεν μαθαίνουμε ποτέ τίποτα, γιατί δεν μας ενημερώνει. Ο εγκέφαλός μας ξέρει πολύ περισσότερα από όσα μας επιτρέπει να γνωρίζουμε. Μας ενημερώνει μόνο όταν υπάρχει ανάγκη.\nΗ τεχνητή νοημοσύνη λοιπόν μπορεί να αντιγράψει μόνο ένα ελάχιστο κομμάτι της λειτουργίας του εγκεφάλου. Πώς μπορεί κάποιος να ανησυχεί ότι κάποτε ένα ρομπότ θα σκεφτεί σαν άνθρωπος;\nΟι νέοι και τα διδάγματα\n«Οι πολιτικές αντιπαραθέσεις διδάσκουν παραλογισμό»\nΠώς αποφασίσατε από τα μαθηματικά να μεταπηδήσετε στην ιατρική;\nΕίχα πάντα την τάση να φεύγω από τα μαθηματικά, βλέποντας πόσο υποτιμημένα είναι στην κοινωνία. Είναι μια επιστήμη ταυτόχρονα υπερτιμημένη και υποτιμημένη. Η ιατρική όμως είναι εκείνη που άλλαξε τη ζωή μου. Σου δίνει έναν τελείως διαφορετικό τρόπο να βλέπεις τη ζωή.\nΝαι, αλλά όλα γύρω μας νομίζω είναι γραμμένα στη γλώσσα των μαθηματικών…\nΕξηγώ εδώ γιατί τη θεωρώ υπερτιμημένη και ταυτόχρονα υποτιμημένη επιστήμη. Από τη μια πλευρά κάποιοι νευροεπιστήμονες σήμερα, ειδικά μετά την αποκρυπτογράφηση του γονιδιώματος του DNA, θεωρούν ότι ο μόνος τρόπος για να λύσεις το πρόβλημα της ανθρώπινης συνειδητότητας, είναι μια εξίσωση! Αυτό είναι υπερεκτίμηση. Τα μαθηματικά δεν λύνουν τα πάντα. Δεν μπορούν να λύσουν κάτι τέτοιο.\nΠάμε όμως τώρα στην υποτίμησή τους. Είναι η μόνη επιστήμη που ακονίζει τόσο τη λογική μας και αυτό δεν εκτιμάται όσο θα έπρεπε. Επίσης, όπως είπε ο Γαλιλαίος, κατά έναν περίεργο τρόπο, όλοι οι νόμοι της φύσης είναι γραμμένοι στα μαθηματικά. Το σύμπαν ολόκληρο είναι γραμμένο σε γλώσσα μαθηματικών. Τέλος, υπάρχει μια βαθύτερη σχέση εγκεφάλου και μαθηματικών. Και αυτό είναι ότι μορφοποιούν την ικανότητα του εγκεφάλου για αφαίρεση.\nΠοια μαθήματα πιστεύετε ότι είναι απαραίτητα για την πρώτη επαφή ενός παιδιού με το εκπαιδευτικό σύστημα;\nΝομίζω ότι εδώ το σύστημα της Αμερικής είναι το ορθότερο. Να μαθαίνουν τα παιδιά αρχικά τις μεγάλες ιδέες. Λογοτεχνία, φιλοσοφία, ηθική. Οχι όπως στην Αγγλία γνώσεις που απλά οδηγούν στο πτυχίο τους. Ενα εκπαιδευτικό σύστημα πρέπει να έχει στοιχεία πολυμάθειας. Κατανόηση σημαίνει να βρίσκεις τις σχέσεις μεταξύ των πραγμάτων. Πρέπει να μάθουμε τα παιδιά πώς να αντλήσουν σοφία μέσα από τις άπειρες πληροφορίες που παίρνουν καθημερινά.\nΥπό μία έννοια έχω γυρίσει. Είμαι πολύ συχνά εδώ, κάνω έρευνα, έχω το εργαστήριό μου στην Ακαδημία, δίνω διαλέξεις σε σχολεία και πανεπιστήμια. Πολλοί έλληνες επιστήμονες νομίζω ότι νοσταλγούν την Ελλάδα και θα ήθελαν να γυρίσουν υπό συγκεκριμένες προϋποθέσεις. Χρειάζεται όμως μια αλλαγή νοοτροπίας. Μια νέα νοοτροπία που θα βασιστεί στον σεβασμό και την επιδίωξη στρατηγικών στόχων. Στο παρελθόν μού το είχαν ζητήσει πολιτικοί και συμμετείχα σε συμβούλια για την έρευνα. Ζήτησα όμως σε κάθε περίπτωση να σεβαστούν τον χρόνο μου. Και τελικά απλά αναγκάστηκα να παραιτηθώ.\nΟπότε το μήνυμα προς τους πολιτικούς μας ποιο είναι;\nΑισθάνομαι βαθιά υποχρέωση σε αυτούς που ασχολούνται με την πολιτική μόνο και μόνο για να προσφέρουν στην κοινωνία. Για αυτούς που χαρακτηρίζονται από αλτρουισμό, που έχουν όραμα. Δυστυχώς όμως αυτές είναι σπάνιες περιπτώσεις. Οι περισσότερες πολιτικές αντιπαραθέσεις, όχι μόνο στα παράθυρα αλλά και στη Βουλή, χαρακτηρίζονται από το φτηνό, από… την προσποίηση. Ενώ τα μαθηματικά διδάσκουν ορθολογικό τρόπο σκέψης, αυτές οι αντιπαραθέσεις διδάσκουν παραλογισμό και υποβιβάζουν το πολιτιστικό μας επίπεδο. Ποια είναι τα διδάγματα που μπορούν να αντλήσουν από αυτές οι νέοι; Αποτελούν κακό πρότυπο για τους νέους.


Dead or Alive 6: The Review | Just Gamer\nHome\tReviewsGame Reviews\tDead or Alive 6: The Review\nSkirts, boobs & Beat ‘em all\nΚατά κάποιον τρόπο, νοιώθω πως η εποχή που διανύουμε μπορεί να θεωρηθεί χρυσή όσον αφορά το πεδίο των Fighting games, με εκπροσώπους όλων των μεγάλων τίτλων να βρίσκουν στέγη και στα “ταπεινά” PCs μας πέραν όλων των νέων IP. Για δεύτερη φορά λοιπόν έχουμε την τιμή ως PC gamers να παίξουμε ξύλο με έναν τίτλο Dead or Alive και παρά τις όποιες υποτιθέμενες τεράστιες αλλαγές που υπέστει η σειρά στο έκτο μέρος της, η ουσία παραμένει η ίδια: Ποιοτικό και τεχνικά άρτιο ξύλο.\nΑς τελειώνουμε με αυτό πριν καν αρχίσουμε. Όλοι γνωρίζουμε πως τα DOA είναι πασίγνωστα για ένα συγκεκριμένο χαρακτηριστικό, την υπερβάλλουσα σεξουαλικότητα που εκπέμπει, κυρίως από τα physics που έχουν αφομοιωθεί στα γυναικεία στήθη των πρωταγωνιστριών. Να θυμίσω πως υπήρξε spin off τίτλος στη σειρά που εξέθετε την σεξουαλικότητα των κοριτσιών σε παιχνίδια στην παραλία. Στο DOA6 όμως οι developers αποφάσισαν να μειώσουν την μπάρα βαρύτητας και να κρατήσουν την “πλαστικότητα” που θα έδινε μια ίσως λίγο πιο ρεαλιστική απεικόνιση αυτών των σημείων. Εξαλείφθηκε; Σε καμία περίπτωση. Ακόμα υπάρχουν αξιοσημείωτα ίχνη θελκτικού animation που κρατούν ευχαριστημένους τους φαν του “σπορ”, αλλά η ισορροπία είναι ιδανική για να μην αποσπά την προσοχή του παίκτη από το κυρίως πιάτο του DOA6, το σύστημα μάχης.\nI know whom you fought last summer\nΤα DOA παραδοσιακά πήγαιναν κόντρα στον ανταγωνισμό και προσέφεραν διαφορετικό στυλ μάχης, χωρίς μαγικές κινήσεις και fireballs, χωρίς έστω όπλα που αλλάζουν τον τρόπο που μάχεται κάποιος αθλητής. Γιατί περί αθλητών πρόκειται. Οι χαρακτήρες είναι μοναδικοί και μάχονται ιδιαίτερα και πρωτότυπα σε σχέση με τους αντιπάλους τους. Ακολουθώντας τα βήματα των Virtua Fighter, στα DOA κάθε αθλητής χρησιμοποιεί την ειδική του τέχνη σε βαθμό που διαμορφώνει μια πολύ μεγάλη ποικιλία στο gameplay. Ακόμα κι αν έστω δύο χρησιμοποιούν την ίδια τεχνική, το στυλ τους αλλάζει σύμφωνα με τον σωματότυπο, την ηλικία, το φύλλο, το background story κλπ. Το μόνο στυλ που μοιράζονται είναι το λεγόμενο “πέτρα-ψαλίδι-χαρτί” που εδώ μεταφράζεται σε “hit-throw-pull”, όπου το hit νικά το throw, το throw κερδίζει το counter-pull και το pull φυσικά σαν counter νικά το hit. Αυτό το τριγωνικό σύστημα χαρίζει στο gameplay τακτικές προσεγγίσεις στις μάχες αλλά και πάλι το button smashing μπορεί να επιβιώσει άνετα. Στο DOA6 όλα τα παραπάνω χαρακτηριστικά ενδυναμώνονται και ενισχύουν την αίσθηση που έχει ο παίκτης πως η κάθε μάχη είναι διαφορετική από την προηγούμενη. Επιπλέον, για πρώτη φορά ενσωματώνεται μια δεύτερη μπάρα ενέργειας η οποία αναλόγως με την πληρότητά της μπορεί να επιφέρει τρεις νέες ειδικές κινήσεις: την Break Hold που στην ουσία είναι counter για τα αντίπαλα combos, την Break blow που είναι ένα combo με πολύ δυνατό αποτέλεσμα και την Fatal Rush που χρησιμοποιείται επίσης σαν combo με πλήρως γεμάτη μπάρα και κατατροπώνει τον αντίπαλο μειώνοντάς του πολύ μεγάλο ποσοστό της υγείας του. Αν χρησιμοποιηθεί σωστά παίρνει τον άτυπο ρόλο μιας fatality κίνησης. Μια ακόμη ιδιαιτερότητα στο gameplay είναι οι πίστες, όπου μπορεί να έχουν φυσικά εμπόδια, όπως βράχους, δέντρα και άλλα, τα οποία μπαίνουν στον δρόμο των αθλητών και έχουν επίδραση επάνω τους όταν χτυπηθούν.\nΤα modes του DOA6 είναι τα αναμενόμενα: Arcade, Time attack, Survival, Practice, το οποίο έχει πολύ κατατοπιστικές οδηγίες για όλους τους τύπους παικτών και ένα νέο, το Quest mode, όπου ο παίκτης καλείται εν μέσω της μάχης να εκτελέσει διάφορα quests (πχ, “κάνε Fatal Rush”) και να κερδίσει κάποιους πόντους. Είναι μάλλον ένα πιο εξιδανικευμένο Practice, όπου καλείσαι να μάθεις να κάνεις την κίνηση που θες αλλά παίρνεις και δωράκι για αυτό. Το Story mode είναι περίπλοκο για όσους δεν εντρυφούν την ιαπωνική ποπ κουλτούρα και θα μπορούσε κάποιος να το παρομοιάσει με ένα τηλεοπτικό κοινωνικό anime. Δεν προσφέρει κάτι ιδιαίτερο στο παιχνίδι και είναι χρήσιμο μόνο σε σκληροπυρηνικούς παίκτες και completionists.\nΟι μαχητές – αθλητές είναι 26, με τους περισσότερους να είναι βετεράνοι της σειράς. Υπάρχει χώρος βέβαια για μελλοντικές προσθήκες και cameo εμφανίσεις. Οι κινήσεις τους και τα άπειρα combos τους, σε συνδυασμό με το leveling σύστημα που σε κάνει να νιώθεις πως παίρνεις επιπλέον νταν στο καράτε δημιουργούν μια πολύπλοκη δομή στο gameplay που ακόμα και σε ένα γρήγορο arcade δίνει στον παίκτη την εξέλιξη και την διαφορετικότητα που ζητά ώστε να συνεχίζει να παίζει και να μην αφήνει τα 24 GB του να σκονίζονται στον δίσκο του. Εμφανισιακά υπάρχουν νέα κουστούμια για όλους, με δυνατότητα ξεκλειδώματος νέων ή αγοράς στο νέο in game κατάστημα, το οποίο δεν δουλεύει με microtransactions, παρά μόνο με την πρόοδο του game. Τα νέα default κουστούμια είναι πιο μοντέρνα και απλά σε σχέση με τα παλιά, ελέω της νέας, λιγότερο σεξιστικής προσέγγισης, αλλά τα κλασικά είναι ακόμα εδώ, απλά πρέπει να χυθεί πολύ αίμα και ιδρώτας για να αποκτηθούν.\nΣτον ηχητικό τομέα το DOA6 παραμένει κλασικά στάσιμο και τετριμμένο. Techno μουσικές με ambient ήχους συντροφεύουν τις κραυγές των αθλητών όταν δεν μιλούν. Υπάρχει επιλογή για αγγλικούς και ιαπωνικούς διαλόγους, με τους μεν ελαφρώς αδιάφορους και τους δε να δίνουν την σωστή ατμόσφαιρα που διανθίζεται στο παιχνίδι. Σε επίπεδο γραφικών τα πράγματα αλλάζουν. Τα DOA ήταν πάντα πιο μπροστά τεχνολογικά σε σχέση με τους αντιπάλους τους και το ίδιο συμβαίνει κι εδώ. Οι πίστες είναι πανέμορφες, έχοντας θέματα από αγωνιστικά ρινγκ έως και πάρκα δεινοσαύρων, υπάρχουν ακόμα πολλαπλά επίπεδα αν και πολύ λιγότερα σε σχέση με το παρελθόν. Τα animation είναι πανέμορφα εν μέσω μάχης αλλά κάπως μονότονα ενδιάμεσα, κάτι που ίσως βολεύει τον σκηνοθέτη που κρύβουμε μέσα μας καθώς δεν έχουν fix camera και δουλεύουν κάπως σε στυλ photo mode. Άλλωστε, μιλάμε για μαχητές με μπούστα και κοντές φουστίτσες… Η κάμερα της μάχης κινείται άψογα στον τρισδιάστατο χώρο, ας μην ξεχνάμε πως στο DOA οι μάχες δεν γίνονται μόνο κατά μήκος, αλλά και κατά πλάτος της πίστας. Ιδιαίτερη εντύπωση προκαλεί η σκηνοθεσία ενός αγώνα όταν προβάλλεται ως τηλεοπτικό γεγονός, για παράδειγμα σε ένα ρινγκ με χιλιάδες θεατές. Εκεί η κάμερα γίνεται πιο action με γρηγορότερες κινήσεις και καταφέρνει να ανεβάζει την αδρεναλίνη του παίκτη σε ανώτερα επίπεδα. Και κάτι νέο είναι η εμφάνιση γρατζουνιών και μωλώπων στα σώματα των αθλητών, αλλά μόνο σε κοσμητικό επίπεδο.\nΕίναι το Dead or Alive 6 ο νέος βασιλιάς των fighting games; Ίσως όχι κι αυτό οφείλεται περισσότερο στον πιο σπορ χαρακτήρα του παρά στο άγριο και μαγικό ξύλο που προσφέρει ο ανταγωνισμός. Η απλότητα του ευθύνεται για την πολυπλοκότητά του, γεγονός που συνδράμει απόλυτα θετικά στο να γίνει ένα από τα πιο αγαπημένα games για e-sports τουρνουά. Σίγουρα θα απασχολήσει τους πιο hardcore παίκτες περισσότερο από ότι θα μπορούσε να κάνει το Tekken, αλλά δεν είναι και το ιδανικότερο για απλούς θεατές. Η μαγεία του όμως είναι αυτή η αίσθηση της νίκης μετά από τριγωνικές και αλγοριθμικές κινήσεις, η οποία ανεβάζει τον πήχη στο σπορ πολύ ψηλά.\nΕκδότρια εταιρία: Koei Tecmo Games\nΤο Dead or Alive 6 θα πρέπει να θεωρηθεί πλέον ως παιχνίδι σπορ και όχι ξύλου, χαρίζοντας όμορφα χορογραφημένες μάχες σε πανέμορφα τοπία με ιδιαίτερους χαρακτήρες. Ξεχάστε τα σεξιστικά κλισέ και ζωγραφίστε πάνω στο χειριστήριο σας, θα ανταμειφθείτε με μια αίσθηση ικανοποίησης.\nΔεν έχει microtransactions\nΠολύ καλό Practice mode\nΚάποιοι χαρακτήρες είναι αδιάφοροι\nΘα χωρούσε και περισσότερες βελτιώσεις\ndead or alivedoa6Koei Temcoreview


Αυτήν την εβδομάδα στο Margot vs Lily, το στοίχημα παίρνει φωτιά! – RUNSTER\nΑυτήν την εβδομάδα στο Margot vs Lily, το στοίχημα παίρνει φωτιά!\nΤο 3ο επεισόδιο της σειράς της Nike, Margot vs Lilly – A Better For It Production, είναι ήδη στον αέρα. Μην το χάσετε!\nΕνώ η Margot προσπαθεί να αυξήσει τους subscribers στο κανάλι της, η Lily συγχέει τη φιλία με το fitness.\nΠαρακολουθείστε το 3ο επεισόδιο της σειράς εδώ\nΠαράλληλα, η Nike παρουσιάζει το πρώτο «Behind the Lens» βίντεο με πλάνα από τη σχεδιαστική ομάδα της Nike που σε συνεργασία με την Kasia Walicka Maimone, επικεφαλής σχεδιάστρια κουστουμιών, ανέλαβαν την επιμέλεια των looks της Margot και της Lily. Το βίντεο εστιάζει στη σημασία που διαδραματίζει το χρώμα στη σειρά αλλά και στο πως μπορεί να επηρεάσει το κίνητρο και τις επιδόσεις ενός αθλητή στην πραγματικότητα.\nBETTERFORITBFIMargot vs Lillymarket newsNikeNIKEWOMEN\nPrevious ArticleOutdoor-training και γραμμωμένη κοιλιά\nNext ArticleΈρχεται το Mediterranean Surf Contest στην Πάργα!


ΑΟΖ Ελλάδος- Ιταλίας: Επήρεια και Διαρρυθμίσεις- Ποια είναι η πραγματικότητα; - Infognomon Politics\nInfognomon Politics > Ροή Ειδήσεων > Διεθνή > Eυρώπη > Ιταλία > ΑΟΖ Ελλάδος- Ιταλίας: Επήρεια και Διαρρυθμίσεις- Ποια είναι η πραγματικότητα;\nΑπόψεις , Εξωτερική Πολιτική , Ιταλία 16 Ιουνίου 2020\nΚάνοντας όμως μια βαθύτερη ανάλυση αυτού του φλέγοντος εθνικού ζητήματος, θα επιχειρήσουμε τον εντοπισμό των επισήμων εγγράφων με βάση τα οποία, η Ελλάδα, στην πραγματικότητα, δεν έχει αποδεχθεί ως αρχή τη μειωμένη επήρεια. Στην περίπτωση αυτή δεν υπάρχει τίποτα πιο αξιόπιστο από την ίδια τη Συμφωνία οριοθετήσεως της ΑΟΖ. Σύμφωνα με αυτή (προοίμιο, άρθρο 1), οι δύο Χώρες αποφάσισαν να χρησιμοποιήσουν και για την ΑΟΖ, την γραμμή οριοθετήσεως της υφαλοκρηπίδος, παραπέμποντας στην αντίστοιχη Συμφωνία της 24 Μαΐου 1977.\nΗ Συμφωνία του 1977 (Ν.786/78, ΦΕΚ Α΄101/78), προβλέπει στο προοίμιο ότι: «…τα συμβαλλόμενα Μέρη [έχουν] αποφασίσει να χαράξουν την διαχωριστικήν γραμμήν… της υφαλοκρηπίδος… επί τη βάσει της αρχής της μέσης γραμμής …». Ακολούθως η Συμφωνία του 1977, προσδιορίζει ότι η διαχωριστική γραμμή μεταξύ των ζωνών της υφαλοκρηπίδος θα καθορισθεί με εφαρμογή της «… αρχής της μέσης γραμμής … λαμβανομένων υπ’ όψιν των συμφωνηθεισών αμοιβαίων μικρών διαρρυθμίσεων …» (άρθρο 1).\nΆρα από τις δύο Συμφωνίες προκύπτει αβίαστα ότι ως αρχή χρησιμοποιήθηκε αυτή της μέσης γραμμής, δηλαδή της πλήρους επήρειας των νήσων, ενώ στη χάραξη ελήφθησαν υπόψη «αμοιβαίες μικρές διαρρυθμίσεις». Δεν υπάρχει ουδεμία αναφορά σε μειωμένη επήρεια νήσων στη χάραξη των θαλασσίων ζωνών, ακόμη δε περισσότερο σε ποσοστά όπως αυτά που αναφέρονται στο δημόσιο διάλογο. Επομένως δεν τίθεται ζήτημα με βάση αυτές τις Συμφωνίες αποδοχής από την Ελλάδα ως αρχής της μειωμένης επήρειας των νήσων.\nΕπίσης γεννάται το ερώτημα, για κάθε νοήμονα άνθρωπο, γιατί ενώ υπήρχαν από το 1977 αυτές οι υποτιθέμενες «υποχωρήσεις» της Ελλάδος, δεν είχαν μέχρι τώρα αναδειχθεί;\nΕμβαθύνοντας στις «αμοιβαίες μικρές διαρρυθμίσεις», βλέπουμε ότι ενώ στα Διαπόντια νησιά και στις Στροφάδες συμφωνήθηκε μικρότερη απόσταση από την ελληνική γραμμή αφετηρίας, σε σχέση με την ιταλική, δηλαδή σε βάρος της Ελλάδος, στην Κεφαλονιά συμφωνήθηκε μεγαλύτερη απόσταση από ελληνικής πλευράς σε σχέση με αυτή της ιταλικής, δηλαδή σε βάρος της Ιταλίας. Το δεύτερο επιμελώς αποκρύπτεται ή ελάχιστα προβάλλεται. Δηλαδή θα μπορούσαμε να ισχυρισθούμε ότι η Κεφαλονιά έχει αυξημένη επήρεια (π.χ. 120% – αυθαίρετο) σε βάρος των ιταλικών ακτών. Επίσης, από τον συνολικό υπολογισμό εκάστης υφαλοκρηπίδος φαίνεται ότι υπάρχει ισορροπία, γεγονός το οποίο και αυτό δεν προβάλλεται αναλόγως. Άρα, οι «αμοιβαίες διαρρυθμίσεις» επηρεάζουν αμφότερες τις Χώρες και εξεταζόμενες συνολικά παράγουν ένα ισορροπημένο αποτέλεσμα. Η αποσπασματική και επιλεκτική αναφορά σε συγκεκριμένα σημεία και με συζητήσιμα ποσοστά, είναι σαφώς εσφαλμένη και προφανώς ελεγχόμενη. Οι διαρρυθμίσεις είναι αμοιβαίες και πρέπει να εξετάζονται και να αντιμετωπίζονται σε ένα ενιαίο και συνολικό πλαίσιο.\nΚάποιοι θα μπορούσαν να ισχυρισθούν ότι οι «μικρές διαρρυθμίσεις», είναι ένας εύσχημος και συγκεκαλυμμένος τρόπος της «μειωμένης επήρειας». Ευτυχώς για την Ελλάδα τα πράγματα είναι σαφή, καθώς στις διεθνείς συμφωνίες γίνεται ξεκάθαρη αναφορά σε αυτά τα ζητήματα. Θα εξετασθεί για παράδειγμα η Συμφωνία οριοθετήσεως της υφαλοκρηπίδος Ιταλίας – Τυνησίας (1971), στην οποία προβλέπεται ότι θα εφαρμοσθεί η αρχή της μέσης γραμμής με εξαίρεση τις νήσους Λαμπιόνε, Λαμπεντούζα, Λινόζα και Παντελερία (άρθρο 1) και προσδιορίζεται επακριβώς η επήρεια των συγκεκριμένων νήσων, στα 12-13 ναυτικά μίλια (άρθρο 2). Επομένως, η Ιταλία αποδέχθηκε μειωμένη επήρεια για τις συγκεκριμένες νήσους, καταγεγραμένη σαφώς στη Συμφωνία. Ως εκ τούτου αν η Ελλάδα και η Ιταλία είχαν αποδεχθεί μειωμένη ή αυξημένη επήρεια νήσων θα έπρεπε αυτές να είχαν καταγράφει στη σχετική Συμφωνία. Συνεπώς, οι Συμφωνίες Ελλάδος – Ιταλίας, οριοθετήσεως τόσο της υφαλοκρηπίδος όσο και της ΑΟΖ, έστω και εμμέσως δεν υποκρύπτουν αποδοχή μειωμένης επήρειας των νήσων.\nΜε βάση τα ανωτέρω, η Ελλάδα έχει σαφώς και μόνο αποδεχθεί την αρχή της μέσης γραμμής, δηλαδή της «πλήρους επήρειας» των νήσων, με «μικρές αμοιβαίες διαρρυθμίσεις» οι οποίες στο τέλος παράγουν ένα ισορροπημένο αποτέλεσμα. Αυτή είναι η πραγματικότητα. Όσοι συνεχίζουν άκριτα να χρησιμοποιούν τη μειωμένη επήρεια, δυστυχώς κινούνται σε εθνικά επικίνδυνες ατραπούς και ηθελημένα ή αθέλητα, υπονομεύουν τα εθνικά συμφέροντα της Ελλάδος.\n* Ο Κωνσταντίνος Γκίνης είναι Στρατηγός ε.α., Επίτιμος Α/ΓΕΣ


Σε άνευ όρων εκεχειρία στην Υεμένη καλούν ΗΠΑ και Βρετανία | Η Εφημερίδα των Συντακτών\nΓια την ανάγκη άμεσης κι άνευ όρων εκεχειρίας στην Υεμένη έκαναν λόγο σήμερα (Κυριακή) οι υπουργοί Εξωτερικών των ΗΠΑ και της Βρετανίας, Τζον Κέρι και Μπόρις Τζόνσον, αντίστοιχα. Μάλιστα, οι δύο πολιτικοί άνδρες τόνισαν ότι η εκεχειρία θα πρέπει να εφαρμοστεί από αύριο (Δευτέρα) ή την Τρίτη.\nΑπό την πλευρά του, ο απεσταλμένος του ΟΗΕ στην Υεμένη δήλωσε ότι θα προχωρήσει στην ανακοίνωση των προϋποθέσεων για την εκεχειρία, εάν οι εμπλεκόμενες πλευρές συμφωνήσουν.\nΕκτιμάται ότι είναι περισσότεροι από 9.000 οι νεκροί και πάνω από 3 εκατομμύρια οι εκτοπισμένοι από τον εμφύλιο στην Υεμένη, που ξέσπασε το 2014 και αποτελεί ουσιαστικά έκφανση της περιφερειακής αντιπαλότητας μεταξύ της σουνιτικής Σ. Αραβίας και του σιιτικού Ιράν.\nΥπενθυμίζεται, τέλος, ότι πριν από λίγες ημέρες, οι ΗΠΑ προχώρησαν στην πρώτη άμεση στρατιωτική εμπλοκή τους στην Υεμένη, εξαπολύοντας πυραυλικά χτυπήματα κατά θέσεων των σιιτών φιλοϊρανών ανταρτών Χούθι, στον νότο της Αραβικής Χερσονήσου.\nΜΕΣΗ ΑΝΑΤΟΛΗ 10.04.2015, 06:46\nΗ εύθραυστη «φιλία» Ιράν - ΗΠΑ\nΜετά την ευεξία που προκάλεσε η προσωρινή συμφωνία-πλαίσιο για το πυρηνικό πρόγραμμα του Ιράν, Τεχεράνη και Ουάσινγκτον ρίχνουν εκατέρωθεν προειδοποιητικές βολές εν όψει των νέων διαπραγματεύσεων για την...


Κυρ.Μητσοτάκης:Τέσσερις νέες πρωτοβουλίες για την αντιμετώπιση των συνεπειών της πανδημίας – Oxtapus\nΚυρ.Μητσοτάκης:Τέσσερις νέες πρωτοβουλίες για την αντιμετώπιση των συνεπειών της πανδημίας\nΤέσσερις ακόμα νέες πρωτοβουλίες για την αντιμετώπιση των οικονομικών συνεπειών της πανδημίας, ανακοίνωσε ο πρωθυπουργός, από το βήμα της Βουλής, απαντώντας στην επίκαιρη ερώτηση που κατέθεσε ο αρχηγός της αξιωματικής αντιπολίτευσης Αλέξης Τσίπρας, με θέμα «Αποτελεσματική αντιμετώπιση των συνεπειών της υγειονομικής κρίσης στην ελληνική οικονομία», στο πλαίσιο της «Ωρας του Πρωθυπουργού».\nΤα μαθήματα από την προηγούμενη διακυβέρνησή σας και από την ετυμηγορία της κάλπης δεν τα έχετε πάρει ακόμα\nΔίνουμε στις εποχές το νόημα που απαιτεί το εθνικό συμφέρον\nΑπό το μέτωπο της υγείας περνάμε στον αγώνα για την οικονομία, τόνισε ο πρωθυπουργός, από το βήμα της Βουλής, απαντώντας στην επίκαιρη ερώτηση που κατέθεσε ο αρχηγός της αξιωματικής αντιπολίτευσης Αλέξης Τσίπρας, με θέμα «Αποτελεσματική αντιμετώπιση των συνεπειών της υγειονομικής κρίσης στην ελληνική οικονομία», στο πλαίσιο της «Ωρας του Πρωθυπουργού».\nΠαραμένουμε όμως σε απόλυτη επιφυλακή για την ασφάλειά μας. Πρώτο μας μέλημα η στήριξη της εργασίας, η στήριξη εργαζόμενων και επιχειρήσεων. Δίνουμε έτσι στις εποχές το νόημα που απαιτεί το εθνικό συμφέρον.\nΠροηγούμενο Σωτ. Τσιόδρας-Ν. Χαρδαλιάς: Είναι κρίμα να πάει χαμένη η προσπάθεια\nΕπόμενη Σ. Καλεντερίδης : Θα βγάλουν πλοίο οι Τούρκοι , τρέχει να προλάβει η Ελληνική Ελίτ


diethnis-kamariera: A Good Day to Die Hard (Πολύ Σκληρός για να πεθάνει Σήμερα)\nΜάστορας : John Moore\nΠαίχτες : Bruce Willis, Jai Courtney, Sebastian Koch\nΟ Θεός John McClane ταξιδεύει στη Ρωσία για να βοηθήσει τον γιό του που έχει πάρει το στραβό το δρόμο... και ανακαλύπτει ότι είναι ένας μυστικός πράκτορας της CIA και μάλιστα στη μέση ενός πολέμου συμμοριών. Πατέρας και γιός ενώνουν τις δυνάμεις τους και γίνεται...της κακομοίρας.\nείναι μια γνησιότατη ταινία Die Hard. Πιο σκληρός... πεθαίνεις! Εντυπωσιακότατη η σκηνή καταδίωξης στον αυτοκινητόδρομο, από τις καλύτερες του είδους. Ωραίος ο Bruce Willis στην ερμηνεία του βετεράνου – και ολίγον λαλημένου John\nδεν ξεχωρίζει από τον σωρό των ταινιών δράσης. Αδιάφοροι, μη αξιομνημόνευτοι κακοί.\nδιαβάζω τις κριτικές στο IMDb και παραξενεύομαι. Ωρέ, τα πιτσιρίκια που γράφουν εκεί έχουν ιδέα τι είναι Die Hard? Μήπως περιμένουν ποιότητα, προβληματισμό, ψυχαναλυτικούς άξονες στην ιστορία και έναν John McClane να βγει στη σκηνή κρατώντας ένα κρανίο και βασανισμένος να αναφωνήσει “...ωωωωωω Γιόρικ...”; Ωρέ πάμε καλά; Die Hard είναι εκρήξεις, κάργα αμερικανίλα, attitude στη μάπα σου, καμένο χιούμορ και το λιγδιασμένο φανελάκι του John. Τα έχει όλα αυτά το καινούριο Die Hard; Ω, ναι! Ε, τι άλλο θέτε λοιπόν;\nεντάξει, μια ιδιαιτερότητά του είναι ότι αυτό είναι το Die Hard έχει περισσότερη δόση χιούμορ σε σχέση με τα παλιά. Προσωπικά δεν έχω κανένα πρόβλημα με αυτό. Η δράση είναι πρώτης ποιότητος, το πιστολίδι χορταστικότατο και το μόνο που λείπει είναι ένας γνήσιος, πρωτότυπος και πειστικός κακός, που να σε κάνει να νοιαστείς για τα τεκταινόμενα. Ακόμη και η σκηνή του θανάτου του είναι αντιγραφή από παλιότερη ταινία της σειράς. Αν εξαιρέσεις τα παραπάνω, μια χαρά την κάνει τη δουλειά του το καινούριο Die Hard. Εμπιστευόμαστε ΞΑΝΑ Bruce Willis γιατί το άτομο είναι εγγύηση. Απλά τα πράματα.\nΑναρτήθηκε από Seth στις 6:25 π.μ.


Mία ακόμα σπέσιαλ Bugatti Chiron με κόστος 2,88 εκατομμυρίων ευρώ! – carzine.gr\nΗ Βugatti συνεχίζει την παρουσίαση ειδικών εκδόσεων της Chiron ολοκληρώνοντας σιγά-σιγά την παραγωγή των 500 μονάδων που προβλέπεται για το συγκεκριμένο μοντέλο.\nΗ νέα εκδοχή ονομάζεται “Les Legendes du Ciel” δηλαδή οι “Θρύλοι του Ουρανού” και είναι ένας φόρος τιμής στους πρώτους μεγάλους οδηγούς της εταιρίας πριν έναν και πλέον αιώνα που συνήθως ήταν παράλληλα και πιλότοι.\nΒασίζεται στην Chiron Sport και θα κατασκευαστεί σε μόλις 20 μονάδες. Αυτό που την κάνει μοναδική είναι διάφορες επεμβάσεις στον διάκοσμο τόσο στο αμάξωμα όσο και στο σαλόνι.\nΗ Bugatti είχε στενές σχέσεις με την αεροναυπηγική στις αρχές του προηγούμενο αιώνα, και αρκετοί οδηγοί αλλά και celebrities όπως ο Roland Garros, ένας θρύλος της γαλλικής αεροπορίας, οδηγούσαν αυτοκίνητα της εταιρίας είτε σε αγώνες είτε στην κανονική τους ζωή.\nΗ εν λόγω έκδοση είναι βαμμένη σε ένα γκρι χρώμα το οποίο είναι εμπνευσμένο από το εξωτερικό χρώμα ενός αεροσκάφους του 1920. Υπάρχει μία λευκή γυαλιστερή λωρίδα που διατρέχει όλο το αμάξωμα, καθώς και σημεία που είναι βαμμένα με τα χρώματα της Γαλλικής σημαίας.\nΤο σαλόνι είναι αποκλειστικά φτιαγμένο για αυτή την έκδοση. Πέρα από το ειδικό λογότυπο, τα καθίσματα είναι επενδεδυμένα με ένα ειδικό δέρμα που θυμίζει το φυσικό δέρμα που υπήρχε στα κόκπιτ των αεροπλάνων στις αρχές του 1900. Όλα αυτά συνδυάζονται μοναδικά με στοιχεί από αλουμίνιο σε διάφορα σημεία του σαλονιού, ενώ υπάρχει και ένα σκίτσο χαραγμένο στις πόρτες με μία Bugatti Type 13 και ένα αεροπλάνο Nieuport 17.\nO κινητήρας παραμένει ο ίδιος με την απόδοση στους 1.500 ίππους και 1.600 Nm ροπή, με την τελική να βρίσκεται στα 420 χιλιόμετρα. Η έναρξη της παραγωγής της θα γίνει προς τα τέλη της χρονιάς και όσοι ήδη έχουν σπεύσει να την κλείσουν θα χρειαστεί να καταβάλουν 2,88 εκατομμύρια ευρώ και μάλιστα προ φόρων.\nΣε αυτό το άρθρο:Bugatti, Chiron, ειδική έκδοση


Τηλεπικοινωνίες: «Ανοικτοί» οι πάροχοι για μείωση τιμών στα data – «Αγκάθι» η φορολογία| newmoney\n27 Νοεμβρίου, 2019 8:23 πμ\nΟι τιμές στα δεδομένα, όπου η Ελλάδα εμφανίζεται ψηλά στην ευρωπαϊκή κατάταξη, πρέπει να πέσουν γιατί είναι ζήτημα δημοκρατίας, πρόσβασης, και επιτάχυνσης της πορείας της χώρας, τόνισε ο Κ. Πιερρακάκης\nΑνοικτοί στο ζήτημα της μείωσης των τιμών στα δεδομένα εμφανίστηκαν χθές οι τρεις CEOs του ομίλου ΟΤΕ, της Vodafone Eλλάς και της Wind σε συνέχεια των προχθεσινών δηλώσεων του Πρωθυπουργού Κυριάκου Μητσοτάκη για την ανάγκη μείωσης του κόστους στα data, την ίδια στιγμή που ο υπουργός Επικρατείας και Ψηφιακής Διακυβέρνησης Κυριάκος Πιερρακάκης άφησε και από την πλευρά της Πολιτείας παράθυρο, μελλοντικά, για μείωση της φορολογίας, ένα μεγάλο «αγκάθι» για τον κλάδο.\n«Πράγματι οι φόροι είναι υψηλοί, αλλά αυτό ισχύει καθολικά και σε άλλους κλάδους. Πάντως, όσο βελτιώνεται η οικονομική κατάσταση και δημιουργείται δημοσιονομικό μαξιλάρι, θα αποκλιμακώνουμε και τους φόρους. Είναι κάτι που το κατανοούμε και το εξετάζουμε, αν και οι όποιες ανακοινώσεις γίνονται πάντα από το αρμόδιο υπουργείο», δήλωσε ο κ. Πιερρακάκης από το βήμα του 21ου συνεδρίου της Infocom στο πλαίσιο της συζήτησης χθές το απόγευμα με τον κ. Mιχάλη Τσαμάζ, πρόεδρο και διευθύνοντα σύβουλο του ομίλου ΟΤΕ, τον κ. Χάρη Μπρουμίδη, πρόεδρο και διευθύνοντα σύμβουλο της Vodafone Ελλάδος και τον κ. Νάσο Ζαρκαλή, πρόεδρο και διευθύνοντα σύμβουλο της Wind. Σημειωτέον ότι αυτή την στιγμή η φορολογία διαμορφώνεται μεταξύ 39% – 49% στους συνδρομητές με συμβόλαιο.\n«Σε καμία περίπτωση δεν είναι ο ρόλος της Πολιτείας να διαμορφώνει την τιμολογιακή πολιτική των παρόχων. Ωστόσο, από την άλλη αντιλαμβανόμαστε τους παρόχους ως αρωγούς στο έργο της Πολιτείας, όπως φάνηκε από τη συνεργασία που είχαμε (για παράδειγμα στην περίπτωση του 112). Αντίστοιχα συμβαίνει και στο θέμα των κεραιών και στο 5G όπου θα πάμε …χέρι χέρι με τους παρόχους. Ωστόσο, ζητάμε να γίνουν και αυτοί αρωγοί στο ζήτημα των τιμών, κάτι το οποίο θα έχει πρακτική και συμβολική αξία και για τη μετατόπιση της θέσης της χώρας ποιοτικά. Θέλουμε να βοηθήσουμε την αγορά να πραγματοποιήσει τις επενδύσεις. Ωστόσο, ζητάμε να μας βοηθήσουν σε αυτή την πορεία να πιάσουμε τους στόχους ως χώρα – με κυρίαρχο αυτόν της σύγκλισης με τις άλλες χώρες της ΕΕ – και να γίνουν αρωγοί περαιτέρω στο κόστος των δεδομένων. Αυτό είναι που τόνισε ο Πρωθυπουργός Κυριάκος Μητσοτάκης και είναι κάτι που πράγματι βρίσκεται ανάμεσα στα όσα θα θέλαμε να δούμε να γίνονται πραγματικότητα μέσα στο επόμενο διάστημα».\nΤσαμάζ: Ακούμε το αίτημα, μειώστε φορολογία\nΑπό την πλευρά του, ο κ. Τσαμάζ υποστήριξε ότι υπάρχει μία στρεβλή απεικόνιση της κατάστασης στην Ελλάδα, ενώ οι ευρωπαϊκοί οργανισμοί συγκρίνουν διαφορετικά πράγματα. «Εχουμε από τη μία τις ονομαστικές τιμές του καταλόγου και από την άλλη τις πραγματικές τιμές. Μεταξύ των δύο υπάρχει μεγάλη διαφορά, ενώ είναι μείζον το ζήτημα τη φορολόγησης. Αν αφαιρέσουμε τη φορολογία, η πτώση των τιμών ανά λεπτό στην ομιλία ή ανά GB σε όλη την αγορά ήταν μεγάλη τα τελευταία χρόνια. Αυτό το έχει επιβάλει ο ανταγωνισμός μεταξύ μας. Από όλες τις αγορές είμαστε ο πιο ανταγωνιστικός κλάδος. Παρόλ’αυτά, από την στιγμή που έρχεται η Πολιτεία με το συγκεκριμένο αίτημα, δεν θα το αγνοήσουμε, θα το λάβουμε υπόψη και σχεδιάζουμε να προχωρήσουμε και στις ανάλογες ενέργειες». Ο κ. Τσαμάζ ανέφερε ότι ειδικά για την Cosmote από το 2014 έως σήμερα η μέση πτώση ήταν στο 34% σε ετήσια βάση.\nΜπρουμίδης: Να δούμε τη συνολική εικόνα\n«Θα πρέπει να εμβαθύνουμε λίγο στο θέμα και να βλέπουμε όλη την εικόνα γιατί έτσι θα έχουμε μία καλύτερη οπτική για το τί θέλουμε να κάνουμε στο τέλος της ημέρας. Δε θα πρέπει να κάνουμε επιδερμικές αναγνώσεις», τόνισε από την πλευρά του ο επικεφαλής της Vodafone. Για τη Vodafone τα έσοδα κινητής από το 2009 έως το 2016 έπεσαν κατά 62%, η κίνηση στη φωνή ανέβηκε 38% και στα δεδομένα ήταν 600πλάσια. Την ίδια στιγμή, η τιμή ανά λεπτό μειώθηκε κατά 50% στη φωνή και 82% ανά GB στα δεδομένα. «Και σε όλ’ αυτά θα πρέπει να λάβουμε υπόψη ότι οι τιμές της κινητής τηλεφωνίας είναι 15% κάτω από το μέσο όρο της Ευρώπης χωρίς τους φόρους, αλλά όταν προστεθούν οι φόροι πηγαίνουν 10% πάνω από το μέσο όρο της Ε.Ε.».\nΧαρακτηριστικό ως προς τους φόρους είναι το παράδειγμα της Πορτογαλίας, οπου η αγορά έχει παραπλήσια χαρακτηριστικά με αυτά της Ελλάδας: Ενώ η Vodafone Ελλάδας πληρώνει φόρους κοντά στα 285 εκατ. ευρώ η θυγατρική στην Πορτογαλία πληρώνει κοντά στα 180 εκατ. ευρώ. «Για να γίνει η αγορά πιο ελκυστική μειώστε τους φόρους», ανέφερε ο κ. Μπρουμίδης παραδέχθηκε ο οποίος τόνισε και αυτός το ζήτημα μεταξύ τιμών τιμοκαταλόγου και πραγματικών τιμών στην κινητή τηλεφωνία, γεγονός που δημιουργεί στρεβλή εικόνα και στους ευρωπαϊκούς δείκτες. «Το αίτημα για μείωση των τιμών το κατανοούμε, βλέπουμε και το όραμα, ωστόσο στην εξίσωση θα πρέπει να συνυπολογιστούν όλες οι παράμετροι, η φορολογία οι τιμές λιανικής και οι τιμές χονδρικής, η ανάπτυξη των εταιρειών, η ανάγκη για επενδύσεις. Θα πρέπει να εμβαθύνουμε στο σύνολο και να υπάρξει απόλυτη προτεραιότητα στους φόρους».\nΖαρκαλής: Ο κλάδος υπονόμευσε την αξιοπιστία του\nΣτο ίδιο μήκος κύματος κινήθηκε και ο επικεφαλής της Wind, επισημαίνοντας ότι το μεγάλο λάθος του κλάδου είναι «ότι υπονόμευσε την αξιοπιστία του με συνεχείς πρσοφορές και διαπραγμάτευση με τους πελάτες, Εχουμε καταλήξει να έχουμε μία …μοναδική σχέση με κάθε πελάτη και ο κάθε πελάτης έχει τελικά τη δική του τιμή.\nΕμείς από την πλευρά μας και με το δεδομένο ότι η προτροπή για το θέμα των μειώσεων στις τιμές τίθενται σε ένα γενικότερο πλαίσιο, θα είμαστε αρωγοί. Θα κοιτάξουμε ωστόσο να αποκαταστήσουμε στο επόμενο διάστημα την οξύμωρη πρακτική μεταξύ ονομαστικών και πραγματικών τιμών». Ο ίδιος ωστόσο είπε ότι η αγορά θα πρέπει να προστατευθεί και να μην ενισχυθεί η άποψη στον Ελληνα καταναλωτή ότι πληρώνει ακριβά τις τηλεπικοινωνιακές υπηρεσίες».


amethystos: Βαρθολομαίος: Υπήρξα στόχος πολλών αλλά έχω ήσυχη τη συνείδησή μου\n«Σε διάφορες φάσεις της ιστορίας, διαχρονικώς, όπως μαρτυρούν τα έγγραφα που έχουμε εις τα πατριαρχικά αρχεία, ζητούσαν (οι Ουκρανοί) την απεξάρτησή τους από την Εκκλησία της Ρωσίας», είπε ο Οικουμενικός Πατριάρχης και πρόσθεσε: «Ακόμα και η σημερινή Ιεραρχία της Ουκρανικής Εκκλησίας και ο Μητροπολίτης Ονούφριος, που είναι ο Μητροπολίτης Κιέβου, Πρόεδρος της τοπικής Ιεράς Συνόδου της Ουκρανίας, με την υπογραφή τους, μόλις έγινε ανεξάρτητο Κράτος η Ουκρανία, στις αρχές της δεκαετίας του ’90, ζήτησαν την ανεξαρτητοποίησίν των, την αποκοπήν τους από την Εκκλησίαν της Ρωσίας, δηλαδή την αυτοκεφαλία.\nΈχουμε τις υπογραφές τους, τις δημοσιεύσαμε. Τώρα υφίστανται προφανώς μία μεγάλη πίεσιν από την Μόσχα και μερικοί κάνουν πίσω αλλά scripta manent. Οι υπογραφές τους υπάρχουν. Και είμαι βέβαιος ότι όταν το Πατριαρχείο μας προχωρήσει στην έκδοση του Τόμου της Αυτοκεφαλίας όλοι θα ενταχθούν στην νέα Αυτοκέφαλον Εκκλησίαν της πατρίδας των».\nΑκολούθως ο Μητροπολίτης Πατρών, συνοδευόμενος από τον Πρωτοσύγκελλό του, Αρχιμ.Αρτέμιο, και κληρικούς της Επαρχίας του είχαν κατ’ ιδίαν συνάντηση με τον Παναγιώτατο, από τον οποίο και προσκλήθηκαν στο γεύμα.\nΠΑΙΖΟΥΝ ΘΕΑΤΡΟ ΣΚΙΩΝ ΟΙ ΑΘΛΙΟΙ.\nΑναρτήθηκε από amethystos στις 1:01:00 π.μ.


Κύπελλο Ελλάδας: Παναθηναϊκός, Βόλος και Λαμία προκρίθηκαν στους «16» - Η Βραδυνή\nΕκτός έμειναν οι Πανσερραϊκός, Παναχαϊκή και Αιολικός\nΜε 11 Έλληνες και μόλις 3 ξένους και τους Κολοβό – Καμπετσή να σκοράρουν, ο Παναθηναϊκός πήρε άνετη πρόκριση επί της Παναχαϊκής επικρατώντας εντός έδρας με 2-0. Το 3-1 της πρώτης αναμέτρησης έδωσε την ευκαιρία στον Γιώργο Δώνη να χρησιμοποιήσει πολλούς νεαρούς παίκτες και να δώσει… ανάσες σε βασικούς. Το σκορ για τους «πράσινους» άνοιξε ο Κολοβός (52′) ενώ το τελικό 2-0 διαμόρφωσε ο Καμπετσής (71′), ύστερα από ασίστ του Κολοβού. Άξιο αναφοράς, ότι ο μέσος όρος ηλικίας των παικτών του «τριφυλλιού» ήταν τα 22,7 έτη!\nΕύκολη δουλειά είχε η Λαμία απέναντι στον Αιολικό, του οποίου επικράτησε με 3-0. Τα τέρματα για την ομάδα της Φθιώτιδας σημείωσαν οι Βλαχομήτρος (13′) και Βασιλόγιαννης (16′, 69′).\nΤο πιο δύσκολο έργο είχε ο Βόλος, που χρειάστηκε τη διαδικασία των πέναλτι για να κάμψει την αντίσταση του Πανσερραϊκού. Ο Μάντζης (37′) έβαλε μπροστά στο σκορ την ομάδα της Μαγνησίας, όμως οι φιλοξενούμενοι ισοφάρισαν με πέναλτι Κόντσι στις καθυστερήσεις.\nΤο ματς οδηγήθηκε στην παράταση, όπου εκεί αποβλήθηκε ο Μάντζης χωρίς τελικά αυτό να κοστίσει στους γηπεδούχους. Ωστόσο καμία από τις δύο ομάδες δεν κατάφερε να σκοράρει και έτσι η πρόκριση κρίθηκε στη διαδικασία των πέναλτι. Εκεί οι παίκτες του Βόλου ήταν πιο ψύχραιμοι ενώ μεγάλος ήρωας ήταν ο Θανάσης Γκαραβέλης, καθώς απέκρουσε δυο πέναλτι.\nΑκολουθούν τα γκρουπ που διαμορφώθηκαν:\nΕτικέτες: Βόλος, Κύπελλο Ελλάδας, Λαμία, Παναθηναϊκός


Σαμπανάτζοβιτς: «Να πετύχω στην ΑΕΚ, όσα πέτυχε και ο πατέρας μου» – Enwsi.gr\nΣαμπανάτζοβιτς: «Να πετύχω στην ΑΕΚ, όσα πέτυχε και ο πατέρας μου»\nΤάσος Καπετανάκος 11/01/2019 17:26\t2 Σχόλια\nΟ γιος του Ρέφικ Σαμπανάτζοβιτς, Ανέλ μίλησε για τους στόχους του στην ΑΕΚ\nΟ Ανέλ Σαμπανάτζοβιτς από σήμερα είναι ποδοσφαιριστής της ΑΕΚ και θα ενταχθεί το προσεχές καλοκαίρι στην Ενωση. Ο νεαρός Βόσνιος μέσος, γιος του μεγάλου Ράφικ Σαμπανάτζοβιτς που έκανε σπουδαία καριέρα στην ΑΕΚ αρχές του 1990, τόνισε ότι στόχος του είναι να πετύχει με την Ενωση όσα κατάφερε και ο πατέρας του. Τις πρώτες του δηλώσεις ως ποδοσφαιριστής της ΑΕΚ έκανε ο Ανέλ Σαμπανάτζοβιτς μετά την υπογραφή του συμβολαίου του, μιλώντας στο www.aekfc.gr.\n11/01/2019 20:44 at 20:44\nΚαι έναν προπονητή σε ΙΤΣ γρήγορα μπας και σωθεί τίποτα φέτος\n11/01/2019 19:21 at 19:21\nΤΙ ΓΙΝΕΤΕ ΡΕ ΠΑΛΙ ΓΕΜΙΣΑΜΕ ΙΤΣ !!!\nΜΑΣ ΚΑΤΕΣΤΡΕΨΕ ΠΑΛΙ ΑΥΤΟΣ Ο ΜΠΑΓΕΒΙΤΣ !\nΤΟ 50% ΤΟΥ ΠΑΤΕΡΑ ΤΟΥ (ΠΡΩΤΑΘΛΗΤΗΣ ΕΥΡΩΠΗΣ ΜΕ ΕΡΥΘΡΟ ΑΣΤΕΡΑ ΚΑΙ ΟΧΙ ΜΕ ΡΕΑΛ, ΜΠΑΓΕΡΝ ΜΠΑΡΤΣΑ……) ΝΑ ΔΩΣΕΙ ΘΑ ΕΙΝΑΙ ΑΡΚΕΤΟ.


Διακοπές μελών του Κ.ΑΠ.Η. Ελευθεροχωρίου, Πιαλείας στην Αιδηψό - trikalaIN\nΔιακοπές μελών του Κ.ΑΠ.Η. Ελευθεροχωρίου, Πιαλείας στην Αιδηψό\nΕντυπώσεις κατά την διάρκεια των επταήμερων διακοπών των μελών των Κ.Α.Π.Η Ελευθεροχωρίου, Πιαλείας, Φιλύρας (Δήμου Πύλης)\nΣτο ξενοδοχείο «Μηθώ» στην Αιδηψό.\nΤο Ξενοδοχείο «Μηθώ» βρίσκεται στην Αιδηψό στο Βόρειο τμήμα τη Εύβοιας και λειτουργεί από το 1969.\nΑπέχει δύο μόνο ώρες από την Αθήνα και τρείς από την Θεσσαλονίκη, διαθέτει 37 δωμάτια με 69 κλίνες, σε μια εξαιρετική θέση και πανοραμική θέα ατενίζοντας τον Ευβοϊκό κόλπο.\nΤα δωμάτια είναι πρόσφατα ανακαινισμένα άνετα με όλες τις μοντέρνες ανέσεις και όλα με απέραντη θέα στην θάλασσα, είναι εξοπλισμένο με προσωπικό λουτρό, ψυγείο, τηλεόραση.\nΕκτός από την διαμονή μπορεί κανείς να απολαύσει το φαγητό του στο Εστιατόριο του Ξενοδοχείου στο τελευταίο όροφο, με το απέραντο γαλάζιο του Ευβοϊκού κόλπου να απλώνεται μπροστά στα μάτια του. Στο Εστιατόριο ο επισκέπτης έχει την δυνατότητα επιλογής ανάμεσα σε μεγάλη ποικιλία πιάτων, σπιτικής Ελληνικής κουζίνας.\nΤο ξενοδοχείο διαθέτει επίσης υδροθεραπευτήριο για όποιον επιθυμεί να κάνει ιαματικά λουτρά.\nΤα ιαματικά λουτρά Αιδηψού είναι γνωστά από τα Αρχαιολογικά χρόνια για τις θεραπευτικές τους ιδιότητες.\nΣτην παραπάνω επιχείρηση ηγείται η κ.Βέτα και την διευθύνει μόνη της από το 2003 συνεχίζοντας την επιτυχημένη επαγγελματική πορεία της μέχρι σήμερα.\nΣτην σύντομη συνέντευξη που είχαμε μαζί της μας είπε τα εξής.\nΣτην ερώτηση , ποιό είναι το χαρακτηριστικό γνώρισμα της επιτυχημένης και πολυετούς λειτουργίας του ξενοδοχείου «Μηθώ».\nΗ βάση είναι η επαγγελματικότητα η σωστή διαχείριση, στην Επιχείρηση μας από την αρχή της λειτουργίας της, μέχρι σήμερα που έχω την τιμή να έχω την Διεύθυνση.\nΈνα μεγάλο προσόν που διαθέτει η περιοχή της Εύβοιας είναι τα Ιαματικά της Λουτρά με τις γνωστές θεραπευτικές ιδιότητες από πολύ παλαιά.\nΗ επόμενη ερώτηση ήταν.. κ. Βέτα η σχέση που έχετε αυτά τα χρόνια με τον κόσμο που έρχονται από κάθε γωνιά της Ελλάδας και όχι μόνο, σε τι άλλο συνίσταται και οι περισσότεροι να επαναλαμβάνουν τις επισκέψεις τους στο ξενοδοχείο σας.\nΑυτό κ. Τζήμα οφείλεται σε ένα μεγάλο βαθμό στην ζεστή και άμεση επικοινωνία που έχουμε με τους Ανθρώπους και τις φιλικές σχέσεις που δημιουργούνται μεταξύ μας.\nΕπίσης ένα άλλο στοιχείο την επιτυχημένης επαγγελματικής μας πορείας, είναι ότι προσφέρουμε καλές Υπηρεσίες και καλές τιμές.\nΝα τονίσω ότι ήμουνα τυχερή που ανέλαβα μια υγιή Επιχείρηση και την κρατάμε όρθια τόσα χρόνια και με όλη την Οικονομική κρίση των τελευταίων πέντε χρόνων.\nΚ. Βέτα σας γνωρίζω κάμποσα χρόνια που έρχεστε στην Πύλη Τρικάλων και είστε ένας ‘Άνθρωπος πρόσχαρος πάντα με το χαμόγελο στα χείλη, ιδιαίτερο προσόν για μια γυναίκα Επιχειρηματία, ο Δήμος Πύλης σας προτιμά εδώ και πολλά χρόνια στέλνοντας τους Ανθρώπους της Τρίτης Ηλικίας, μέλη των Κ.Α.Π.Η. να κάνουν εδώ τις διακοπές τους. Τι έχετε να πείτε γι΄αυτό.\nΟ Δήμος Πύλης μας προτιμά από το 2000 και μας βρήκε τυχαία, λόγω εμπιστοσύνης προς το πρόσωπό μου της εξαιρετικής περιποίησης, της φιλοξενίας και της οικογενειακής ατμόσφαιρας που τους παρέχουμε.\nΤέλος κλείνοντας θέλω να σας τονίσω ότι η Πύλη με ενθουσιάζει για την φιλοξενία της από τους Ανθρώπους που εκεί γνώρισα και από πελάτες γίναμε φίλοι. Επίσης είναι ένα μέρος με πλούσιες φυσικές καλλονές και Αρχαιολογικά Μνημεία.


drapetsonavolley: ΝΙΚΗ ΠΡΟΚΡΙΣΗ ΣΤΟ ΚΥΡΙΩΣ ΤΑΜΠΛΟ ΤΟΥ ΑΜΒΟΥΡΓΟΥ ΟΙ ΑΡΒΑΝΙΤΗ / ΚΑΡΑΓΚΟΥΝΗ\nΝΙΚΗ ΠΡΟΚΡΙΣΗ ΣΤΟ ΚΥΡΙΩΣ ΤΑΜΠΛΟ ΤΟΥ ΑΜΒΟΥΡΓΟΥ ΟΙ ΑΡΒΑΝΙΤΗ / ΚΑΡΑΓΚΟΥΝΗ\nΣε άλλο ένα κυρίως ταμπλό προκρίθηκαν οι Βίκυ Αρβανίτη και Πένυ Καραγκούνη (Νο7). Η Εθνική ομάδα ήθελε μόνο μια νίκη για να συνεχίσει στο Γκραν Σλαμ του Αμβούργου και την πέτυχε.\nΕπικράτησε με 2-0 (27-25, 21-12) των Γαλλίδων Ζουπιτέρ / Λονγκέ (Νο10) για να πάρει την μεγάλη πρόκριση. Τώρα θα περιμένει το απόγευμα για να μάθει στους αντιπάλους της. Πάντως είναι σημαντικό ότι οι καλές εμφανίσεις συνεχίζονται για τις Αρβανίτη / Καραγκούνη λίγες ημέρες πριν τη μάχη για την πρόκριση στους Ολυμπιακούς Αγώνες.\nΑναρτήθηκε από ΓΙΩΡΓΟΣ ΚΟΓΚΑΛΙΔΗΣ στις 17:01


Απορρυπαντικά > Αυτοκινήτο\nΚΑΘΑΡΙΣΤΙΚΑ ΓΙΑ ΤΟ ΑΥΤΟΚΙΝΗΤΟ\nΤο αυτοκίνητο σας γίνεται σαν καινούργιο.\nΕΛΑΧΙΣΤΟΠΟΙΗΜΕΝΗ ΕΠΑΝΕΜΦΑΝΙΣΗ ΤΗΣ ΡΥΠΑΝΣΗΣ\nΤα επαγγελματικά καθαριστικά παραμένουν στις εξωτερικές επιφάνειες και τις προστατεύουν με αυτό τον τρόπο αυτόματα. Όσο πιο συχνά γίνεται ο καθαρισμός μιας επιφάνειας με αυτά , τόσο λιγότερο επαναρυπαίνεται. Αυτό σημαίνει για παράδειγμα λιγότερη σκόνη στα φρένα και πάνω στις ζάντες, ή λιγότερο σκόνη πάνω στο καντράν του αυτοκινήτου.\nΚΑΘΑΡΙΣΜΟΣ ΣΕ ΒΑΘΟΣ ΚΑΙ ΟΧΙ ΑΠΛΗ ΑΝΤΙΜΕΤΩΠΙΣΗ ΤΩΝ ΣΥΜΠΤΩΜΑΤΩΝ\nΣε αντίθεση με τα συνηθισμένα καθαριστικά, τα eMC προβιοτικά καθαριστικά δεν καλύπτουν τις οσμές με αρωματικά, τα οποία χάνουν τη δράση τους μετά από λίγο. Καταπολεμούν τις οσμές σε βάθος. Μέσα από τον τακτικό ψεκασμό οι μικροοργανισμοί αναπτύσσουν την πλήρη δράση τους, και καταπολεμούν όχι μόνο τα συμπτώματα (οσμές) αλλά πάνω από όλα την αιτία του προβλήματος. Οι βρωμιές αποδομούνται εντελώς φυσικά και για μεγάλο χρονικό διάστημα. Ιδιαιτέρως στα σαλόνια των οχημάτων και στα καλύμματα αποδομούνται, με σωστή χρήση, οι βρωμιές και απομακρύνονται εντελώς μέσω της απορρόφησης με την σκούπα. Ακάρεα και άλλοι αλλεργιογόνοι παράγοντες δεν έχουν καμία δυνατότητα εμφάνισης, καθώς τα επαγγελματικά καθαριστικά τους αφαιρούν τη βάση επιβίωσης τους.\nEMC Καθαριστικό για το Εσωτερικό του Αυτοκινήτου\nΤο νέο αυτό προβιοτικό καθαριστικό για το εσωτερικό του αυτοκινήτου περιέχει μια μοναδική δραστική ουσία που εξασφαλίζει την καθαριότητα που χρειάζεστε. Καθαρίζει και διατηρεί σταδιακά με την επαναλαμβανόμενη χρήση, το καθαριστικό αποτέλεσμα για αρκετό καιρό μετά τον καθαρισμό.\nEMC Καθαριστικό Αυτοκινήτου για Εξωτερική Χρήση\nΤο νέο αυτό προβιοτικό καθαριστικό για το εξωτερικό του αυτοκινήτου περιέχει μια μοναδική δραστική ουσία που εξασφαλίζει την καθαριότητα που χρειάζεστε. Καθαρίζει γυαλίζει το εξωτερικό του αυτοκινήτου για μεγάλο χρονικό διάστημα, σταδιακά με την επαναλαμβανόμενη χρήση.\nEMC Καθαριστικό για Ζάντες και Τροχούς\nΤο νέο αυτό προβιοτικό καθαριστικό για τους τροχούς, περιέχει μια μοναδική δραστική ουσία που εξασφαλίζει την καθαριότητα που χρειάζεστε. Καθαρίζει και διατηρεί σταδιακά με την επαναλαμβανόμενη χρήση, το καθαριστικό αποτέλεσμα για αρκετό καιρό μετά τον καθαρισμό.\nEMC Καθαριστικό Συνεργεία Αυτοκινήτων\nΤο νέο αυτό προβιοτικό καθαριστικό περιέχει μια μοναδική δραστική ουσία που εξασφαλίζει την καθαριότητα του χώρου και των εργαλείων στο συνεργείο αυτοκινήτων και το εργαστήριο.\nEMC Καθαριστικό για Αυτοκίνητο Σετ 4 χ 100 ML\nΤο σετ αυτό περιλαμβάνει 4 φιάλες των 100 ml η κάθε μία με Καθαριστικό για το εξωτερικό του αυτοκινήτου, για το εσωτερικό του αυτοκινήτου, για τους τροχούς, και ένα καθαριστικό για συνεργεία αυτοκινήτων ή εργαστήρια\nΔοσομετρητής 10 ml για Σκόνη Καθαρισμού\nΜεζούρα για την απλή και εύκολη δοσολογία των καθαριστικών


Eνα αρχαιολογικό μουσείο για την Ιεράπετρα - Ανατολή\nΑρχική _Τοπικά νέα Ιεράπετρα Eνα αρχαιολογικό μουσείο για την Ιεράπετρα\nEνα αρχαιολογικό μουσείο για την Ιεράπετρα\n8 Ιουλίου 2017, 10:14\nΗ Εφορεία Αρχαιοτήτων Λασιθίου δεν είναι αρνητική στο να ξεκινήσει και να δρομολογηθεί μια διαδικασία για τη δημιουργία νέου Αρχαιολογικού Μουσείου στην Ιεράπετρα, εφόσον λάβει μια συγκεκριμένη και τεκμηριωμένη πρόταση από φορέα της περιοχής που θα μπορεί να βοηθήσει στην υλοποίηση αυτού του σχεδίου. Αυτό όμως απαιτεί χρόνο και σχεδιασμό, ξεκινώντας από τη διατύπωση του συγκεκριμένου αιτήματος από θεσμικό φορέα της περιοχής.\nΑυτό δήλωσε η Διευθύντρια της Εφορείας Αρχαιοτήτων Λασιθίου Χρύσα Σοφιανού, παίρνοντας αφορμή από όσα ακούστηκαν στην πρόσφατη αρχαιολογική συνάντηση, την οποία διοργάνωσε ο Σύλλογος Ανάδειξης Αρχαιοτήτων Ιστορίας και Πολιτισμού Ιεράπετρας. Διευκρίνισε συγχρόνως ότι η δημιουργία τρίτου αρχαιολογικού μουσείου στη φάση αυτή, πριν την ολοκλήρωση και επανέναρξη λειτουργίας του Αρχαιολογικού Μουσείου Αγίου Νικολάου, δεν τίθεται και εξηγεί παρακάτω τους λόγους.\nΤο θέμα της ίδρυσης αρχαιολογικού μουσείου τέθηκε με έμφαση στη διημερίδα για τις αρχαιότητες της Ιεράπετρας, την οποία διοργάνωσε ο Σύλλογος Ανάδειξης Αρχαιοτήτων Ιστορίας και Πολιτισμού Ιεράπετρας, από μέλη του σωματείου ενώ άλλα μέλη έθεσαν επίσης την ανάγκη μεταστέγασης της Αρχαιολογικής Συλλογής, που φιλοξενείται σήμερα στο Οθωμανικό Σχολείο, σε άλλο κτίριο.\n«Η Ιεράπετρα είχε τη δυνατότητα να αποκτήσει αρχαιολογικό μουσείο τα προηγούμενα χρόνια, αλλά δυστυχώς κανείς δεν ενδιαφέρθηκε να διατυπώσει συγκεκριμένη πρόταση και να την καταθέσει για να εξεταστεί, αρμοδίως. Όταν η Ιεράπετρα είχε την ευκαιρία να αξιοποιήσει τη θετική συγκυρία, μέσω πολιτικών προσώπων με επιρροή και προσβάσεις στα κέντρα αποφάσεων, δεν το έπραξε. Τότε θα μπορούσαν εκείνοι να στηρίξουν ένα τέτοιο αίτημα, να πάρουν και τις χρηματοδοτήσεις που χρειάζονταν από την Ε. Ένωση ή και από αλλού. Τότε, τη δεκαετία του 1990 και μετά, που πραγματικά γίνονταν μουσεία σε όλη την Ελλάδα, η Ιεράπετρα δεν απόκτησε μουσείο. Σήμερα, είναι πάρα πολύ δύσκολο να το πετύχει…».\nH κ. Σοφιανού εξήγησε ότι «αυτή τη στιγμή δεν υπάρχουν κονδύλια, πρέπει να περιμένουμε ένα καινούριο ΕΣΠΑ. Είμαστε σε μία δύσκολη κατάσταση λόγω της οικονομικής κρίσης και των περικοπών. Η Αρχαιολογική Υπηρεσία, ως γνωστόν, είναι υποστελεχωμένη και προσπαθεί να ολοκληρώσει το Αρχαιολογικό Μουσείο Αγίου Νικολάου. Δεν είναι δυνατόν πριν ολοκληρωθεί αυτό το μουσείο, να ξεκινήσουμε ένα άλλο μουσείο, σε μία άλλη, κοντινή πόλη. Μπορεί το αίτημα να διατυπωθεί από κάποιο φορέα της Ιεράπετρας, και όχι απλά από ένα τοπικό σωματείο. Όμως, όλη τη διαδικασία μετά, θα κληθεί να την κάνει η Υπηρεσία μας. Αλλά εμείς αυτή τη στιγμή και πριν το 2020 δεν μπορούμε να συζητούμε για καινούριο μουσείο στο Λασίθι. Πρέπει να τελειώσει το μουσείο του Αγίου Νικολάου και να το δούμε μετά», είπε.\n«Δεν είναι απλή υπόθεση το να γίνει ένα μουσείο. Το πρώτο που πρέπει να δούμε, είναι που θα γίνει αυτό το μουσείο. Χρειάζεται πρώτα απ’ όλα, με κάποιο τρόπο, να βρεθεί ένα μεγάλο οικόπεδο. Στη συνέχεια πρέπει να γίνει αρχιτεκτονική μελέτη και όλη η σειρά των μελετών που απαιτεί η σύγχρονη μουσειολογική αντίληψη και επιβάλλει η λειτουργικότητα και ασφάλεια ενός τέτοιου κτιρίου, για να λάβει τις αντίστοιχες εγκρίσεις. Θα ακολουθήσουν, μουσειολογική και μουσειογραφική μελέτες. Φυσικά εγείρονται και άλλα ζητήματα στη συνέχεια, συντήρησης, επισκεψιμότητας και τελικά ποιο θα είναι το όφελος της πόλης. Γιατί η Ιεράπετρα διαθέτει τόσα μνημεία, που αν αναδειχθούν κατάλληλα, η πόλη η ίδια μπορεί να αποτελέσει ένα «μουσείο» για τους επισκέπτες. Και φυσικά το προσωπικό για να λειτουργήσει το μουσείο αυτό», είπε η κ. Σοφιανού.\n«Αυτά επιχείρησα να τα πω και στη συνάντηση της Ιεράπετρας αλλά κατέστη δύσκολο… Είπα στην Ιεράπετρα ότι η Εφορεία Αρχαιοτήτων δεν έχει αντίρρηση να γίνει ένα μουσείο. Θα πρέπει, όμως, η κάθε ενέργεια, από τη διατύπωση του αιτήματος μέχρι την επίτευξη του στόχου, να γίνει προγραμματισμένα και υπεύθυνα και να πάρει το χρόνο του.»\nΗ μεταστέγαση της Συλλογής\nΑίτημα για μεταστέγαση της Αρχαιολογικής Συλλογής είχε κατατεθεί, πριν από αρκετά χρόνια, παλαιότερα, επεσήμανε ακόμα η κ. Σοφιανού. «Η Εφορεία είχε γνωμοδοτήσει θετικά και το προωθήσαμε στο ΥΠ.ΠΟ. το οποίο επίσης συγκατένευσε. Ωστόσο, δεν υλοποιήθηκε μέχρι σήμερα, γιατί το κτίριο που προτάθηκε από την Ιεράπετρα, είναι ισόγειο, σχολικό κτίριο, μέσα στην πόλη, στο οποίο μέχρι και σήμερα λειτουργεί σχολείο..! Για να αδειάσει, πρέπει να μεταστεγαστεί το Γυμνάσιο σε άλλο σχολικό κτίριο, να ελευθερωθεί το κτίριο και να μεταφερθεί εκεί η Αρχαιολογική Συλλογή. Αλλά και αυτό για να καταστεί κατάλληλο να φιλοξενήσει τις αρχαιότητες, θα απαιτήσει χρήματα για να μετατραπεί από σχολείο σε μουσείο, όπου θα επανεκτεθούν τα αρχαία ευρήματα με μια στοιχειώδη τεκμηρίωση και πληροφόρηση των επισκεπτών. Σήμερα άλλοι από το Σύλλογο προτείνουν την ανέγερση μουσείου και κάποιοι άλλοι θέτουν πάλι το ζήτημα μεταστέγασης… Αλλά που να μεταφερθούν τα αρχαία, αφού δεν υπάρχει διαθέσιμο κτίριο;»\nΔίκτυο επισκέψιμων χώρων\nΤέλος, η κ. Σοφιανού ανέφερε ότι η Εφορεία Αρχαιοτήτων ενδιαφέρεται να υλοποιήσει συγκεκριμένα πράγματα τα οποία ήδη έχουν προγραμματίσει. Έχει σημασία ότι αυτά γίνονται σε συνεργασία με το Δήμο Ιεράπετρας, τόνισε. Αυτά είναι, η ολοκλήρωση της ανασκαφής με χρηματοδότηση από την περιφέρεια Κρήτης και από το Δήμο Ιεράπετρας του αρχαίου θεάτρου της Ιεράπυτνας. Αυτό θα απαιτήσει τουλάχιστον μα πενταετία ακόμη. Επίσης είναι η συντήρηση και ανάδειξη του φρουρίου Καλέ, για την οποία υπάρχει εγκεκριμένη μελέτη με χρηματοδότηση από το νέο ΕΣΠΑ και την Περιφέρεια Κρήτης και σύντομα θα προκηρυχθεί με προϋπολογισμό 600.000 ευρώ περίπου. Επιπλέον, θα συντηρηθεί, σε εφαρμογή μελέτης που εκπόνησε η Τ.Υ. του Δήμου Ιεράπετρας και θα αναδειχθεί το κτίριο του Οθωμανικού Σχολείου (που στεγάζει την Αρχαιολογική Συλλογή). Στο τέλος του περασμένου έτους αντικαταστάθηκαν όλα τα κουφώματα του κτιρίου.\nΟ περιφερειάρχης Στ. Αρναουτάκης υποσχέθηκε την περασμένη εβδομάδα ότι θα χρηματοδοτήσει την υλοποίηση της μελέτης συντήρησης του κτιρίου αυτού που έχει προϋπολογισμό 170.000 ευρώ. Στο χρηματικό αυτό ποσό συμπεριλαμβάνεται και η μελέτη την οποία επίσης εκπόνησε ο Δήμος, για την αποκατάσταση του απαλλοτριωμένου οικήματος, όπου κατά το θρύλο, κοιμήθηκε ο Μέγας Ναπολέων. Τόσο στην Αρχαιολογική Συλλογή όσο και στο «σπίτι του Ναπολέοντα», θα αναρτηθεί ενημερωτικό εποπτικό υλικό. Στο σχεδιασμό για την ενοποίηση επισκέψιμων χώρων στην πόλη της Ιεράπετρας, για τη δημιουργία μιας «Πολιτιστικής Διαδρομής» η κ. Σοφιανού ανέφερε ότι μπορούν να συμπεριληφθούν, ο Καλές, η Αρχαιολογική Συλλογή, το «σπίτι του Ναπολέοντα», η «Κάτω Μερά» της πόλης, ο μητροπολιτικός ναός του Αγίου Γεωργίου, το βυζαντινό τείχος, η Ναυμαχία, το αρχαίο θέατρο, το τζαμί, η κρήνη. «Εάν καταφέρουμε να αναδείξουμε αυτά τα μνημεία, ο επισκέπτης της πόλης θα μπορεί να κάνει ένα περίπατο μέσα στην πόλη με ιστορικό, αρχαιολογικό και πολιτιστικό ενδιαφέρον. Και στη συνέχεια να ξεκινήσει η προσπάθεια και για τη δημιουργία και του μουσείου», κατέληξε η Διευθύντρια της Εφορείας Αρχαιοτήτων.\nΠροηγούμενο άρθροΜάχονται οι δυνάμεις της Πυροσβεστικής για την κατάσβεση της πυρκαγιάς\nΕπόμενο άρθροΗ Τραγωδία της οικογένειας στην Κρήτη